ועדת החוקה, חוק ומשפט, כנסת 20, פרוטוקול מספר 306, 2017-01-02 10:00

נורית קורן: בוקר טוב, אני מתכבדת לפתוח את ישיבת ועדת החוקה, חוק ומשפט.

נורית קורן: היום 2 בינואר, ד' בטבת התשע"ז.

נורית קורן: על סדר-היום: החלת ריבונות במעלה אדומים - היבטים חוקיים וחוקתיים.

אחמד טיבי: הצבעה...

נורית קורן: רגע, עוד לא התחלנו... יהיה מעניין.

נורית קורן: אני רוצה לפתוח דווקא במשהו שהיה בשבוע שעבר.

נורית קורן: ישבנו פה בוועדת חוקה לפני שבועיים, ואישרנו צו לפתיחת החיסיון מעל הפרוטוקולים של פרשת ילדי תימן מזרח ובלקן.

נורית קורן: כאן המקום להודות לראש הממשלה, שהוביל באומץ את פתיחת החיסיון על הפרוטוקולים.

נורית קורן: אני מאוד מודה לו.

נורית קורן: זה ראש הממשלה הראשון שלקח את היוזמה בשתי ידיים, והביא לפתיחת הפרוטוקולים.

נורית קורן: אבל בכך לא תם הדיון; סימני השאלה רק עולים, ואני מאוד מקווה שאני אוכל בשבועיים הקרובים להודיע על ועדה פרלמנטרית מיוחדת, שתיקח את כל הנושא הזה, ותיתן לאנשים תשובות.

נורית קורן: יש עכשיו המון סימני שאלה, ואנשים צריכים לקבל תשובות.

נורית קורן: נעבור לסדר-היום.

נורית קורן: אנחנו מדברים פה על השוואת החוק במדינת ישראל, גם במעלה אדומים.

נורית קורן: זה הדיון בעצם.

נורית קורן: כי כיום יש פערי חקיקה, ומעלה אדומים היא עיר שנמצאת בקונצנזוס – 41,000 נפש.

אוסאמה סעדי: איזה קונצנזוס?

נורית קורן: בקונצנזוס, שהיא עיר, שהיא תצורף למדינת ישראל.

נורית קורן: בהסכמי אוסלו בעצם דיברנו על חמישה גושי התיישבות, והיא אחד מגושי ההתיישבות.

אוסאמה סעדי: הסכמי אוסלו- - -

נורית קורן: אני כיושבת-ראש השדולה – תן לי לדבר, ואתן לך את הזמן, אוסאמה.

אוסאמה סעדי: הסכמי אוסלו- - -

נורית קורן: אני מבקשת עוד רגע.

נורית קורן: אתה תגיד את הצד הפוליטי שלך.

אוסאמה סעדי: - - -

נורית קורן: אוסאמה.

יואב קיש: עוד לא התחלנו.

מיכל רוזין: - - -

קריאות: - - -

נורית קורן: אוסאמה, אני לא רוצה להוציא אף אחד מהדיון , ובמיוחד לא אותך.

נורית קורן: זה ניסוח שלי.

אוסאמה סעדי: אה, זה ניסוח שלך.

מיכל רוזין: את אומרת את זה בקונצנזוס – זו לא אמירה שלך.

יואב קיש: בסקר שנעשה בד הריבונות במעלה אדומים - אם 80% זה לא קונצנזוס, אני לא יודע מה זה קונצנזוס.

קריאות: - - -

יואב קיש: זה לא משנה לנו.

נורית קורן: חבר הכנסת יואב קיש, חבר הכנסת אוסאמה סעדי, אני לא רוצה להוציא אף אחד מהדיון.

קריאות: - - -

נורית קורן: חברים, בבקשה, בואו ננהל דיון כמו שצריך.

נורית קורן: אני לא רוצה להוציא אף אחד מהדיון, אבל אם תאלצו אותי, אעשה את זה.

קריאות: - - -

נורית קורן: גן ילדים פה, חברים?

נורית קורן: אני מבקשת להתחיל את הדיון כמו שצריך, ואני רוצה לומר לכם, שאני נתקלתי בשינויי החקיקה כיושבת-ראש השדולה למען זכויות של אנשים עם מוגבלות, שפנו אליי בנושא חינוך מיוחד.

ג'מאל זחאלקה: מה קשור לחינוך מיוחד?

יואב קיש: היא מסבירה.

יואב קיש: חכה רגע.

ג'מאל זחאלקה: למה רק- - -

נורית קורן: כל מי שיפריע לי, אוציא אותו.

קריאות: - - -

ג'מאל זחאלקה: - - -

נורית קורן: קריאה ראשונה.

נורית קורן: אוציא אותך.

ג'מאל זחאלקה: שאלתי שאלה.

ג'מאל זחאלקה: לא מוציאים על שאלה.

שולי מועלם-רפאלי: אפשר לשלוח לנו את השאלה במסרונים בפלאפונים?

נורית קורן: אני נתקלתי בנושא של שינויי חקיקה בנושאים של חינוך מיוחד, וראיתי שכל דבר הכי קטן, שמדובר בהסעה, מדובר בסייעת, מישהו משגיח בתוך ההסעה – כל הדברים האלה היה צריך חקיקה.

נורית קורן: לשמחתי הרבה, הכנתי חקיקה, והסתבר שבסוף התקנות האלה תוקנו, וזה סודר.

נורית קורן: אני רוצה לומר לכם שיש שינויים גדולים מאוד, אם זה בדין הפלילי, אם זה בדין האזרחי, בנושא של תכנון ובנייה.

נורית קורן: כפי שאמרתי, בנושא של חינוך, בנושא של בריאות.

נורית קורן: גם מערכת המשפט של עניינים מקומיים, דיני איכות סביבה – כל הדברים האלה מאוד-מאוד חשובים, וצריך לסדר אותם ולהתאים אותם לחוק הישראלי, כי מדובר בתושבים של מדינת ישראל, שיש להם חובות ויש להם גם זכויות, ויש פה אפליה של זכויות אדם.

נורית קורן: לכן הדיון הזה יתקיים.

נורית קורן: זה הצעה לסדר.

נורית קורן: אתן למציעים עכשיו לדבר.

נורית קורן: חבר הכנסת יואב קיש, בבקשה.

יואב קיש: תודה רבה.

יואב קיש: אני רוצה לומר גם מילה על מה שהתחלת.

יואב קיש: אני זוכר שהיינו בכנס פוליטי בסניף – אני חושב שהוד השרון, זה היה.

יואב קיש: חברים פשוט אמרו: מה עושים עם התיקים של ילדי תימן?

יואב קיש: ובאמת לקחת על עצמך את המשימה הזאת.

יואב קיש: אני חושב שההישג שהשגת מאוד מכובד, כמובן בגיבוי ראש הממשלה – נתן תשובה להרבה מאוד אנשים, תשובה ראשונית.

יואב קיש: הדרך עוד ארוכה, אבל לפחות רואים שיש כוונה טובה מטעם הממשלה.

יואב קיש: חברים, אנחנו בתקופה מאוד מורכבת.

יואב קיש: אנחנו רואים שבימים האחרונים מדינת ישראל עומדת למבחן.

יואב קיש: היו הרבה מאוד מבחנים בעבר שהתמודדנו אתם, וגם המבחן הנוכחי הוא משמעותי.

יואב קיש: אנחנו נבחנים עכשיו על מה יהיו קווי המתאר של מדינת ישראל, ואיפה מדינת ישראל תהיה הריבון.

יואב קיש: ינסו לשים עלינו קשיים, מבית ומחוץ, ינסו בשמאל לנגח אותנו, יגידו שזה לא דמוקרטי; הרי דמוקרטיה טובה רק אם הם בשלטון, ובחוץ נראה דברים כפי שראינו במועצת הביטחון של האו"ם.

יואב קיש: מה שהיה במועצת הביטחון של האו"ם זה אקורד סיום צורם של מחטף נקמני, שהכתים ברית ארוכה של שנים טובות עם הידידה הכי טובה שלנו, ארצות הברית.

יואב קיש: הנשיא, שבשלהי כהונתו, אובמה, החליט לפעול כפי שפעל, פשוט ממהלך של אגו, ללא שום משמעות אחרת, אין לזה משמעות.

יואב קיש: זה צעד אחד שלא יוביל לשום דבר; רק יעשה נזק, וכפי שהוא ניסה לעשות אותו דבר מול הרוסים – איך פוטין אמר?

יואב קיש: אני לא עושה שום דבר - נחכה ל-20 בינואר?

יואב קיש: אני חושב שגם אנחנו עד 20 בינואר צריכים להוכיח אורך רוח - זה לא עוד הרבה זמן – ולאחר מכן לפעול.

איילת נחמיאס ורבין: כשנוח לכם לקחתם מיליארדים לסיוע, נכון?

איילת נחמיאס ורבין: תפסיקו כבר עם ההתנהגות הזאת.

איילת נחמיאס ורבין: לא.

איילת נחמיאס ורבין: זה מעצבן.

נורית קורן: אני מבקשת, בלי הערות ביניים.

אוסאמה סעדי: זה לא רק אובמה.

אוסאמה סעדי: זה כל העולם.

אוסאמה סעדי: למה אתה מתעלם מזה?

נורית קורן: חברים, זה לא הדיון.

נורית קורן: תנו לחבר הכנסת קיש להמשיך.

אוסאמה סעדי: כל העולם.

אוסאמה סעדי: זה לא רק אובמה.

אוסאמה סעדי: תזכרו את זה.

איילת נחמיאס ורבין: לא מתאים לך.

יואב קיש: אני מבין שהייתם רוצים שנוריד את הראש ונשתוק.

איילת נחמיאס ורבין: מה פתאום?

איילת נחמיאס ורבין: לא קשור בכלל.

יואב קיש: אבל אנחנו מאמינים שרק מדינה שמכבדת את עצמה, ועומדת איתן מאחורי עמדותיה, תזכה לכבוד והערצה מצד העולם, ואנחנו נמשיך לפעול כך, ושימו לב חברים – מה שהיה באו"ם זה אקורס הסיום של הנשיא אובמה, אבל זה אקורד סיום.

יואב קיש: ב-20 בינואר נצא לדרך חדשה, שהנושא הראשון על סדר-היום כתוב על הקיר באותיות לבנה: ריבונות במעלה אדומים.

יואב קיש: אנחנו נוביל בשדולת ארץ ישראל ובהצעת החוק שהעלינו, של החלת הריבונות על מעלה אדומים, את המהלך.

יואב קיש: זה לטובת עתידה של מעלה אדומים.

יואב קיש: מהלך שיפסיק את בלימת הבניה שהיתה שם בשנים האחרונות, שימנע כיתות שנסגרות, גנים שנסגרים, תשתיות בעייתיות.

יואב קיש: זה מהלך ציוני ומוסרי.

יואב קיש: ואם שאלתם קודם למה זה קונצנזוס – 80% מהציבור בישראל אמר למהלך הזה כן, ןיש אחדות דעים.

יואב קיש: מהלך ריבונות במעלה אדומים זה בקונצנזוס הישראלי.

יואב קיש: אני רוצה לברך את השר נפתלי בנט, שמצטרף למהלך של החלת ריבונות במעלה אדומים.

אוסאמה סעדי: עכשיו אתם רבים על קרדיט.

אוסאמה סעדי: מי התחיל – אתה או בנט?

אוסאמה סעדי: בוא.

איילת נחמיאס ורבין: הוא מגיע יותר מהר.

איילת נחמיאס ורבין: הוא טייס.

בצלאל סמוטריץ': מי שרוצה, שייקח את הקרדיט.

יואב קיש: בדיוק.

יואב קיש: העיקר שזה יקרה, וזה יקרה.

יואב קיש: אנחנו התחלנו עם הזה, מובילים אותו.

יואב קיש: אני שמח שבנט מצטרף.

יואב קיש: שיוביל, שיעשה מה שהוא רוצה.

יואב קיש: אם זה מה שמפריע לך – אבל מה שחשוב הוא שהחוק יעבור.

יואב קיש: אבל אוסאמה, יש לי בקשה אחת ממך: גלה אחריות.

יואב קיש: אנחנו בימים רגישים.

קריאות: - - -

רויטל סויד: רק אתה, אוסאמה.

רויטל סויד: סומכים רק עליך מכל האנשים ברשימה המשותפת.

רויטל סויד: ..

יואב קיש: אני יודע, אוסאמה, שאתה נרגש ממהלך של שדולת ארץ ישראל, שאנחנו מובילים, אני יודע שזה משהו שבוער לך בעצמות, אבל תחכה ל-20 בינואר.

אוסאמה סעדי: זה קרוב.

אוסאמה סעדי: ..

נורית קורן: אני מבקשת לסיים, חבר הכנסת קיש.

יואב קיש: עכשיו ברצינות.

יואב קיש: את המהלך הזה אנחנו נבצע בנחישות ובאחריות.

יואב קיש: וכל אלה שמבקשי רעתנו, הם ינסו לסכל, אבל אנחנו נפעל, וכפי שאבות האומה הקימו פה את המפעל הציוני, אנחנו נמשיך ונוביל את החלת הריבונות על מעלה אדומים.

יואב קיש: לא טרור הסכינים יעזור, לא החזית הדיפלומטית שינסו להילחם בנו שם באו"ם.

יואב קיש: את הסיפור הציוני לא ניתן לסלף, ואנחנו עם ההיסטוריה שקושרת אותנו לארץ הזאת, מחוברים, ואת הדבר הזה נוביל.

יואב קיש: חלוצי ההתיישבות בנו בכל נקודה היסטורית, שמנציחה את הרעיון היהודי כמורשת.

יואב קיש: זו היתה דרכה של הציונות אז, זו דרכנו שלנו היום.

יואב קיש: הניצחון שלנו הוא פשוט.

יואב קיש: זה הבית שלנו.

יואב קיש: לכן, לכל הספקנים, זו המולדת שלנו, ויש לי מסר אחד לומר לכם – אנחנו נחיל ריבונות; לא בזכות הכוח אלא בכוח הזכות.

יואב קיש: תודה רבה.

נורית קורן: תודה.

נורית קורן: חברת הכנסת שולי מועלם-רפאלי, בבקשה, כמציעת ההצעה לסדר.

שולי מועלם-רפאלי: תודה רבה, גברתי.

שולי מועלם-רפאלי: המטרה היא החלת החוק הישראלי על מעלה אדומים.

שולי מועלם-רפאלי: אני מבקשת לשמור לאורך כל הדיון הזה על דיבור על זכויות האדם של 41,000 תושבי מעלה אדומים.

שולי מועלם-רפאלי: זו מטרת הדיון שאני הצעתי.

אוסאמה סעדי: - - - זכויות אדם.

מיכל רוזין: זכויות אדם נחסכות מהם.

קריאות: - - -

שולי מועלם-רפאלי: אוסאמה, חברי, אתה נורא דואג לזכויות אדם של אנשים שהם בכלל לא אזרחי מדינת ישראל, אבל אזרחי מדינת ישראל, אם הם תושבי יהודה ושומרון - ניחא – נשים אותם בצד אחד.

מיכל רוזין: איזה זכויות נגזלות מהם?

אוסאמה סעדי: הם- - -

יואב קיש: זה הבית שלנו, על אפך ועל חמתך.

אוסאמה סעדי: על אפך ועל חמתך.

אוסאמה סעדי: מדינת פלסטין תהיה.

נורית קורן: אוסאמה, אני קוראת אותך לסדר פעם שנייה.

שולי מועלם-רפאלי: מדינת ישראל צריכה להסתכל נכוחה, ולומר בפה מלא – אזרחי מעלה אדומים מקיימים את כל החובות שלהם כאזרחי המדינה, והתפקיד של הכנסת בשלב הזה הוא להחיל עליהם את כל הזכויות שלהם, והזכויות תבואנה כולם מהחלת החוק הישראלי במעלה אדומים.

שולי מועלם-רפאלי: אני מאוד-מאוד מבקשת.

שולי מועלם-רפאלי: אפשר לקחת את זה לשאלות של כיבוש והזכויות ועוד אלף דברים שתעטוף.

שולי מועלם-רפאלי: מדינת ישראל היא זו שצריכה לעשות את הצעד הזה.

שולי מועלם-רפאלי: לכן, אוסאמה ידידי, אני, בניגוד לדוברים אחרים, לא אתעסק במה אמר הנשיא הזה, ומה הוא נתן ועוד ייתן כנראה למדינת ישראל עד 20 בינואר, ומה יקרה אחרי 20 בינואר.

שולי מועלם-רפאלי: גם זה לא מעניין אותי.

שולי מועלם-רפאלי: מבחינתי, התפקיד של ממשלת ישראל וכנסת ישראל הוא להחיל את החוק הישראלי על יהודה ושומרון, ומעלה אדומים תחילה, מתוך ראיית זכויותיהם של תושבי מעלה אדומים.

שולי מועלם-רפאלי: לא יכולה להיות מציאות שבה 41,000 אזרחים שומרי חוק, אנשי ערך, אנשי עשייה, שבאמת משקפים את כל חלקי החברה הישראלית, יחיו שם ברמה של חרב שמונחת על ראשם חדשות לבקרים.

שולי מועלם-רפאלי: הגיע הזמן להחיל ריבונות במעלה אדומים, להחיל את החוק הישראלי, להסתכל לתושבי מעלה אדומים בעיניים, והשליח שלהם שיושב פה, ראש עיריית מעלה אדומים, אמור לחזור ולומר להם את הדברים נכוחה: מעלה אדומים – חלק ממדינת ישראל.

שולי מועלם-רפאלי: השלב הבא הוא החלת החוק הישראלי במעלה אדומים מתוך ראיית אנשי מעלה אדומים כחלק מאזרחי מדינת ישראל, על החובות שהם ממלאים ועל הזכויות שאמורות להגיע להם.

שולי מועלם-רפאלי: אני מבקשת מכל החברים כאן להתאפק, ולא לקחת את הדיון- - -

מיכל רוזין: את לא מתאפקת.

מיכל רוזין: איזה זכויות נחסכות מתושבי מעלה אדומים?

מיכל רוזין: באמת.

שולי מועלם-רפאלי: בהחלת החוק הישראלי אנחנו ניתן להם את הזכויות שמגיעות להם.

ג'מאל זחאלקה: מה עם זכויות הפלסטינים?

ג'מאל זחאלקה: הם לא בני אדם?

ג'מאל זחאלקה: איזו התנשאות.

ג'מאל זחאלקה: אתם קולוניאליסטים.

קריאות: - - -

שולי מועלם-רפאלי: התפקיד שלי כחברת כנסת בכנסת ישראל הוא- - -

מיכל רוזין: אל תיקחו את זה לכיבוש.

יואב קיש: אוסאמה – מצטט אותך: אין עם פלסטיני.

יואב קיש: אין עם פלסטיני, אוסאמה סעדי.

קריאות: - - -

שולי מועלם-רפאלי: כפי שהציע חבר הכנסת יואב קיש, כל חברי הכנסת פה נוהגים מאוד באחריות.

שולי מועלם-רפאלי: אני מבקשת לא לצטט אתכם, כי אתם אומרים דברים שאחר כך אתם טוענים שלא אמרתם.

שולי מועלם-רפאלי: יחד עם זאת, אני חושבת שיש בני אדם, וכולם נבראו בצלם, ותפקיד כנסת ישראל הוא לדאוג לזכויות של תושבי מעלה אדומים, וזה מהות הדיון שבשלו אנחנו פה.

אוסאמה סעדי: נצרף אותה להנהלת בצלם.

שולי מועלם-רפאלי: כשבצלם ידאגו לזכויות האדם היהודים ולא רק של מחבלים וערבים, אצטרף.

מיכל רוזין: חשבתי שאת לא רוצה- - -

נורית קורן: חברת הכנסת מיכל רוזין.

נורית קורן: אני מבקשת שקט.

נורית קורן: אני מבקשת מראש העיר בני כשריאל, להציג את ההיבטים החוקתיים ואת כל מה שמעלה אדומים זקוקה לו.

אוסאמה סעדי: הוא יועץ משפטי לממשלה?

אוסאמה סעדי: ראש עיר מציג?

נורית קורן: היום נהיית מורה ללשון, אוסאמה.

נורית קורן: כל ניסוח שלי לא מוצא חן בעיניך.

אוסאמה סעדי: חוקתיים.

נורית קורן: אני לא רוצה להוציא אותך מהדיון.

נורית קורן: אני מבקשת שקט, אוסאמה.

נורית קורן: בבקשה, בני כשריאל.

<בני כשריאל: בוקר טוב לכל חברי הכנסת.

<בני כשריאל: גברתי יושבת-ראש הוועדה, אני רוצה להודות לך על כך שהזמנת אותנו ועל העלאת סוף-סוף חוק החלת הריבונות על מעלה אדומים.

ג'מאל זחאלקה: יש חוק?

יואב קיש: יש הצעת חוק.

יואב קיש: חכה ל-20 בינואר.

ג'מאל זחאלקה: לא ראינו.

<בני כשריאל: אני לא חבר כנסת, ולא עצרתי אף אחד.

<בני כשריאל: אני מאוד מבקש שתשמעו אותי ותיתנו לי את הזכות לדבר פה, מבלי לקטוע אותי.

<בני כשריאל: זה בגדר בקשה.

<בני כשריאל: אני רוצה להודות לשדולת ארץ ישראל על התמיכה הגדולה שהם קידמו את הצעת החוק להחלת הריבונות על מעלה אדומים, בהם חברי הכנסת יואב קיש, בצלאל סמוטריץ ושולי מועלם, וחברת הכנסת לשעבר אורית סטרוק, ושאר חברי הכנסת מהליכוד וכל המפלגות הציוניות, שתומכות במעלה אדומים.

<בני כשריאל: את מעלה אדומים תכנן והחיל לבנות ראש הממשלה לשעבר ז"ל יצחק רבין ב-1975, ומאז העיר מעלה אדומים היתה בקונצנזוס לאומי.

<בני כשריאל: כל ממשלות ישראל בנו בעיר מעלה אדומים.

<בני כשריאל: כל ממשלת ישראל, ואפילו הרבה יותר, וגם את השטח של מבשרת מעלה אדומים, שאתם קוראים לו שטח E1, הוא צורף על-ידי ראש הממשלה יצחק רבין ב-1994.

<בני כשריאל: גם ב-2004, כשהקבוצה הישראלית מהשמאל חתמה את הסכם ז'נבה מול יאסר עבד ראבו באישורו ובהיתרו של יאסר ערפאת, שם כתוב שחור על גבי לבן, שהחוק הישראלי יחול על העיר מעלה אדומים.

<בני כשריאל: לכן אני לא מבין מה הוויכוח פה.

קריאות: איפה?

<בני כשריאל: ביוזמת ז'נבה.

<בני כשריאל: זה נמצא בגוגל, זה נמצא בכל הגוגלים.

<בני כשריאל: השאלה היתה כן עיתוי, לא עיתוי, אבל היתה החלטה חד-משמעית על העיר מעלה אדומים.

<בני כשריאל: במעלה אדומים יש 41,000 תושבים, כפי שנאמר כאן, שנותנים את כל חובותיהם למדינת ישראל – משרתים בצבא, משלמים את המסים, מתנהגים כאזרח כמו ברמת-גן, תל-אביב, אולי אפילו יותר מזה.

<בני כשריאל: במעלה אדומים יש גם אזור תעשייה גדול; פארק תעשייה שהביא לשגשוג לא רק של העיר מעלה אדומים אלא של כל האזור מסביבו, של כל הישובים, יהודים ופלסטינים.

<בני כשריאל: 4,500 פלסטינים עובדים בעיר מעלה אדומים, על-פי חוקי ישראל ולא על-פי חוקי רמאללה וחברון.

<בני כשריאל: אם במעלה אדומים, למשל, מרוויחים כ-1,200 דולר או כ-5,000 או 6,000 שקל בחודש, כשכל החוקים הישראליים חלים גם עליהם, כמו הטבות סוציאליות וכדומה, אני לא חושב שברמאללה או בחברון יש אותם סכומים, מרוויחים אותם סכומים, אותן הטבות וזכויות סוציאליות שיש- - -

ג'מאל זחאלקה: אתה מדבר כמו קולוניאליסט.

ג'מאל זחאלקה: אתה יודע?

ג'מאל זחאלקה: השפה הזאת- - -

שולי מועלם-רפאלי: חבר הכנסת זחאלקה.

שולי מועלם-רפאלי: יש גבול.

שולי מועלם-רפאלי: צריך לשמור על כבודם של מוזמנים שאינם חברי כנסת.

שולי מועלם-רפאלי: כבודם.

ג'מאל זחאלקה: אני לא פוגע בכבודו.

שולי מועלם-רפאלי: יש לי תחושה שכן.

אחמד טיבי: - - -

קריאות: - - -

נורית קורן: סליחה.

ג'מאל זחאלקה: ככה דיברו בדרום אפריקה.

נורית קורן: חבר הכנסת זחאלקה, אני לא רוצה לקרוא לך לסדר פעם שנייה.

אחמד טיבי: כובשים את הערבים לטובת הערבים.

אחמד טיבי: זה קולוניאליסטי.

שולי מועלם-רפאלי: לא.

שולי מועלם-רפאלי: עם לא כובש בארצו.

נורית קורן: חברת הכנסת שולי מועלם, תנו בבקשה לראש העיר לסיים את דבריו, ותנהגו בכבוד.

אוסאמה סעדי: ראש העיר, אתה יודע למה משלמים- - -

נורית קורן: תן לו לסיים, אוסאמה.

אוסאמה סעדי: אני מתקן אותו.

נורית קורן: אוסאמה, בבקשה, תמתין.

קריאות: - - -

אוסאמה סעדי: - - -

נורית קורן: תמתין, אוסאמה.

אוסאמה סעדי: לא, כי חוק ישראלי יש אלא כי יש צו- - -

נורית קורן: אוסאמה, אני לא אתן לך רשות דיבור.

קריאות: - - -

אחמד טיבי: אולי תיתני לו לסיים?

נורית קורן: כשהדובר יסיים את דבריו.

נורית קורן: בבקשה.

קריאה: רק אתם יודעים- - -

נורית קורן: סליחה, אדוני.

נורית קורן: יש פה סדר.

נורית קורן: בבקשה, בוא תשב.

נורית קורן: סדרו לו כיסא ליד השולחן.

נורית קורן: ראש המועצה, אתה תקבל רשות.

יואב קיש: בסדר.

יואב קיש: כל מהלך גדול מתחיל בצעד קטן.

קריאות: - - -

נורית קורן: זה לא לעניין שלא נותנים לראש העיר לסיים את דבריו.

נורית קורן: אחר כך תשאלו אותו כל מה שאתם רותים.

נורית קורן: בבקשה.

נורית קורן: מי שיפריע, אני אוציא אותו.

<בני כשריאל: אנחנו חיים בשלום עם הישובים הפלסטינים מסביב כמו עזרייה ואבו דיס, ונמשיך לחיות בשלום.

<בני כשריאל: אני מקווה מאוד שלא יכניסו בינינו ויכוחים וסכסוכים על-ידי פוליטיקה כזו או אחרת, כי אנו שכנים טובים, שמכבדים אחד את השני, ולא קולוניאליסטים בכלל.

<בני כשריאל: הם באבו דיס, אנחנו במעלה אדומים.

<בני כשריאל: אנחנו מכבדים אחד את השני, ואנחנו גם מקווים להמשיך לעשות פרויקטים משותפים כדי להמשיך להביא שגשוג לאזור שלנו.

<בני כשריאל: לגבי החוק במעלה אדומים, כפי שאמרתי, מעלה אדומים מקיימת את חובותיה, התושבים מקיימים את חובותיהם, ולכן אין שום סיבה שגם לא יקבלו את זכויותיהם.

<בני כשריאל: עצם זה שאנו עוברים במעבר בידוק, לא כמו הרמת-גנים והתל-אביבים, זה אומר שאנחנו לא שווי זכויות כמו התושבים בתוך הקו הירוק.

<בני כשריאל: עצם זה שכל תושב במעלה אדומים, אחרי ששירת בצבא וגם משלם את המסים, מגיע לנקודת הבידוק, ובודקים את המכונית שלו, ושואלים אותו את זהותו, זה לא נקרא שווה זכויות.

<בני כשריאל: עצם זה שדיני המקרקעין ביהודה ושומרון הם לא כמו בתל-אביב וברמת-גן, ואנחנו צריכים לעבור את כל האינסטנציות כדי לקבל אישור כדי לבנות מרפסת או מחסן, עד ראש הממשלה, זה לא נקרא שאנחנו תושבים שווי זכויות; זה אומר שאנחנו תושבים שמממשים את החובות, אבל לא מקבלים את הזכויות.

<בני כשריאל: לא ייתכן שאני צריך להיות תחת משטרו של המינהל האזרחי ואלוף הפיקוד.

<בני כשריאל: זה לא נקרא תושב מדינת ישראל.

<בני כשריאל: כשאלוף הפיקוד הוא זה שמאשר את המינוי של ראש העיר, חברי המועצה, ושהמינהל האזרחי בודק אותי על איזו קרקע אני צריך לבנות גן ילדים או מעון יום, ואני צריך לעבור מועצת תכנון ולא דרך ועדה מחוזית, וחוקי התכנון שלנו זה כמו של ירדן ברובו, ואנחנו עובדים על תקנות של צו אלוף ולא על-פי חוקי ישראל, זה לא נקרא שווי זכויות.

<בני כשריאל: ואנחנו עוברים יום-יום בירוקרטיה אדירה על כל סנטימטר של בנייה בתוך מעלה אדומים.

<בני כשריאל: אנחנו בנינו את מעלה אדומים על גבעות חשופות, על הרים מסולעים, באמצע המדבר, ולא לקחנו שטחים של פלסטינים, ולא פינינו בית אחד של פלסטינאי.

<בני כשריאל: אני חושב שהגיע הזמן.

<בני כשריאל: הרבה זמן כבר היינו צריכים להחיל את הריבונות על מעלה אדומים; כמו שהחילו את הריבונות על רמת הגולן, כמו שהחילו את הריבונות על מזרח ירושלים.

<בני כשריאל: אין שום סיבה שלא יחילו את הריבונות על העיר מעלה אדומים.

<בני כשריאל: עצם זה שלא מחילים את הריבונות על מעלה אדומים, זה נותן פתחון פה לכל אלו שמבקשים לפנות את העיר הזו.

<בני כשריאל: העיר הזו היא חלק ממדינת ישראל, העיר הזאת שומרת על חומותיה של עיר הבירה שלנו ירושלים.

<בני כשריאל: העיר הזאת שוכנת בשלום עם הישובים מסביבה, והעיר הזאת הזאת תהיה בריבונות ישראל, בעזרת השם.

<בני כשריאל: תודה רבה.

נורית קורן: תודה.

נורית קורן: אני רוצה לבדוק אם יש כאן נציגים של משרדי הממשלה?

אוסאמה סעדי: מה זה משנה?

נורית קורן: צריך לדעת אם יש כאן משרדי ממשלה.

נורית קורן: למה אתה כל היום מפריע לי?

נורית קורן: הזמנו לפה את כל משרדי הממשלה, גם משרד המשפטים.

נורית קורן: לצערי הרב, אני רוצה לומר כאן, שזה פשוט חרפה, שיש פה דיון כזה חשוב, ומשרדי הממשלה מצאו לנכון לא להגיע.

נורית קורן: ממש לא בסדר.

נורית קורן: אתן עכשיו לראש מועצת יש"ע אבי רועה, בבקשה, ולאחריו יוסי אברהמי, ראש מועצת גבעת זאב.

מיכל רוזין: מה עם חברי הכנסת?

נורית קורן: טוב, אז אתן קודם לראש מועצת יש"יע.

רויטל סויד: חבר כנסת מימין, חבר כנסת משמאל.

נורית קורן: לפי מה שביקשו ממני – זה מה שרשמתי.

נורית קורן: בבקשה.

אחמד טיבי: או מתנחל בתוך הכנסת ומתנחל מחוץ לכנסת.

נורית קורן: חבר הכנסת אחמד טיבי, אני מבקשת לשמור על השקט.

נורית קורן: חברים, תתאפקו עוד קצת.

נורית קורן: אתן לכם לדבר.

נורית קורן: בבקשה, חבר מועצה אבי רועה, יושב-ראש מועצת יש"ע.

<אבי רועה: וגם ראש המועצה האזורית מטה בנימין.

<אבי רועה: אז אני גם ראש רשות, ברשותכם.

<אבי רועה: מדינת ישראל חוגגת יובל שנים בחבלי יהודה ושומרון, שחזרנו אליהם לא בגלל איזו גחמה שלנו, למרות שהיו לנו חלומות, כמו שלערבים, פלסטינים – לכל אחד יש חלום כזה או אחר, אבל חזרנו כי רצינו להגן על עצמנו, וכפי שאמרתי, אנחנו כבר יובל שנים נמצאים בחבלי הארץ האלה.

<אבי רועה: הוקמו שם ישובים מפוארים כמו מעלה אדומים, כמו גבעת זאב, כמו אריאל, אלפי מנשה, ועל הדרך הרבה מאוד ישובים.

<אבי רועה: כחצי מיליון תושבים שמתגוררים, משרתים, לומדים, מתחנכים על אידיאלים וערכים מאוד חשובים.

<אבי רועה: אני חושב שזו ההזדמנות- - -

ג'מאל זחאלקה: דעה של גזל זו הדעה שלך?

נורית קורן: זה לא גזל.

נורית קורן: בבקשה, חבר הכנסת זחאלקה.

<אבי רועה: חבר הכנסת, תרשה לי בבקשה להשלים את דבריי; תוכל אחר כך לומר מה שאתה רוצה, אני מניח – יש לך זכיות יתר פה בחדר הזה.

מיכל רוזין: אתה לא מוחה נגד האפליה שמעלה אדומים כן ואריאל לא?

<אבי רועה: אמרתי שאנחנו מתחילים עם ריבונות במעלה אדומים, ובעזרת ה'- - -

מיכל רוזין: למה דווקא שם?

<אבי רועה: נזכה עוד אנחנו לראות את החלת הריבונות בכל חבלי יהודה ושומרון.

<אבי רועה: אין אופציה אחרת, אין מצב אחר.

<אבי רועה: אנחנו ראים מה קורה מסביב – בסוריה, במצרים, בעירק, ואנחנו כאן נישאר.

<אבי רועה: לכן אני חושב שמדינת ישראל, כמו שבגין ביושבו על כיסא גלגלים החיל את החוק על רמת הגולן, ולא התחשב באמירות כאלה ואחרות, כי זו היתה התוצאה הנחוצה והדרושה שעשתה טוב גם לאחרים למרות האמירות הקנטריניות שנאמרו פה קודם על מצבם של הערבים הפלסטינים והאחרים בחבלי יהודה ושומרון.

<אבי רועה: אני חושב שמצבם מצוין.

<אבי רועה: זה מה שרובם גם רוצה.

אוסאמה סעדי: אתה קובע בשביל הפלסטינים?

נורית קורן: תנו לו לסיים, חברים.

נורית קורן: אני כבר נותנת לחברי הכנסת.

נורית קורן: בבקשה.

<אבי רועה: אינני קובע, אבל אני גר בסמיכות וחי אתם קצת יותר מאחרים שיושבים פה, ומכיר אותם קצת טוב יותר, בסדר?

<אבי רועה: אני גם בא מהמגזר.

<אבי רועה: כן, אני נולדתי בטוניס, ואני נמצא פה.

<אבי רועה: כן.

<אבי רועה: בהחלט.

<אבי רועה: מארץ ערבית לגמרי.

<אבי רועה: ואנחנו יודעים לחיות ביחד, למרות שיש כאלה שמנסים- - -

בצלאל סמוטריץ': שלא יקלקלו.

<אבי רועה: בדיוק.

<אבי רועה: שלא יקלקלו.

<אבי רועה: אני רוצה לחזק את חברי בני כשריאל על הדרישה לאחר הרבה שנים, להחיל את הריבונות כבר כאן ועכשיו על מעלה אדומים תחילה ולאחר מכן ביהודה ושומרון בכלל, ואני בטוח שנזכה לזה גם – אם לא בשנת היובל, אז מייד לאחריה.

<אבי רועה: בעזרת השם, נעשה וגם נצליח.

<אבי רועה: תודה.

נורית קורן: תודה.

נורית קורן: חברת הכנסת מיכל רוזין, שלוש דקות, כי אני רוצה לתת לכולם לדבר.

נורית קורן: בבקשה.

מיכל רוזין: אבל כל אחד פה נאם.

מיכל רוזין: אני הייתי בחדר אפילו לפניך.

נורית קורן: חברת הכנסת מיכל רוזין, נתתי למציעים.

נורית קורן: בבקשה.

מיכל רוזין: עד כה נשמעה פה עמדה חד-צדדית.

יואב קיש: למה?

יואב קיש: הם התפרצו פה הרבה.

נורית קורן: חבר הכנסת יואב קיש, נא לא תפריע.

מיכל רוזין: אתה כבר מפריע.

מיכל רוזין: אני לא הפרעתי לך.

מיכל רוזין: נשמעה פה עמדה חד-צדדית לחלוטין, וכמו שתוך שתי דקות הבנו פה מהר מאוד – לא מדובר פה במעלה אדומים, ואתה בעצמך אומר את זה.

מיכל רוזין: מדובר פה בשיטת הסלמי – בואו נתחיל, אחרת למה האפליה?

מיכל רוזין: למה אזרחי מעלה אדומים- - -

יואב קיש: הוגים את זה אדומים.

מיכל רוזין: אני לא בטוחה.

יואב קיש: כן.

יואב קיש: בתנ"ך כתוב.

מיכל רוזין: ולא באריאל או בגוש עציון וכדומה?

מיכל רוזין: אני לא מבינה את האפליה הזאת, וכמובן כל השטויות – זכויות, זכויות.

מיכל רוזין: יש להם מלוא הזכויות ואת יודעת את זה בדיוק כמוני.

שולי מועלם-רפאלי: אפשר לצטט אותך?

שולי מועלם-רפאלי: שטויות, שטויות.

מיכל רוזין: הם מקבלים את מלוא הזכויות.

מיכל רוזין: חברת הכנסת שולי מועלם, יש פה דבר אחד על השולחן, ויש לך חברים שבדרך כלל אומרים את העניין בעניין הזה, והיום הם עוד לא אמרו את זה וגם את לא.

שולי מועלם-רפאלי: אני כל הזמן אומרת את זה- - -

מיכל רוזין: לא הפרעתי לך למרות שאמרת הרבה דברים מאוד מרגיזים, וביקשת ממנו לא ככה ולא אחרת.

מיכל רוזין: יש פה הכרעה ברורה לציבור: מדינת ישראל או ארץ ישראל.

מיכל רוזין: זו ההכרעה.

מיכל רוזין: ואתם משתינים מהמקפצה שוב ושוב.

מיכל רוזין: עשיתם את זה עם חוק ההסדרה.

מיכל רוזין: לא אובמה הביא את ההחלטה באו"ם; חוק ההסדרה שלכם הביא את ההחלטה הזו.

מיכל רוזין: אתם אלה שמבודדים אותנו בעולם, עושים לי עונשים לסנגל וניו זילנד.

מיכל רוזין: נראה אתכם מול אנגליה וצרפת.

יואב קיש: אנחנו לא קוראים לזה גשם.

יואב קיש: אתם כן.

יואב קיש: יש גבול.

מיכל רוזין: וגרמניה, ואתם מחכים לדונלד טראמפ ופוטין.

מיכל רוזין: כן, זו התקווה של העולם – דונלד טראמפ ופוטין.

מיכל רוזין: אתם מכריזים מלחמה נגד העולם.

מיכל רוזין: זוהי הכרזת מלחמה נגד הפלסטינים ונגד העולם.

מיכל רוזין: אתם אומרים עכשיו: אנחנו לא אכפת לנו מה אתם אומרים.

מיכל רוזין: אנחנו מצפצפים עליכם.

מיכל רוזין: לכן מה שאנחנו רוצים, אנחנו נעשה.

מיכל רוזין: זו התחילה שלהם עם הסיפוח הזה והמשך הסיפוח.

מיכל רוזין: צריך להבין – הציבור שאתם אומרים 80% וכדומה, 80% אגב גם אומר איחוד ירושלים, אבל כששואלים אותו, הוא לא רוצה את השכונות בתוך מדינת ישראל.

מיכל רוזין: אותו דבר גם- - -

בצלאל סמוטריץ': ממש גזענות.

מיכל רוזין: מה גזענות בזה?

מיכל רוזין: סקר שפורסם השבוע אומר בצורה חד-משמעית שהציבור כולו בעד פתרון שתי המדינות, ולכן אם הציבור יבין, אם הייתם שואלים בסקר ממשלת ימין שעומד בראשה ראש ממשלה ששיקר ורימה את הציבור, כי הוא מדבר על שתי מדינות, וחברים שלו פה מכל כיוון יושבים ומדברים על סיפוח ונגד המדינה הפלסטינית, אז אולי כדאי שהוא סוף-סוף יבוא לציבור, ויגיד את האמת.

מיכל רוזין: אתם מחריפים את הבידוד הבין-לאומי של מדינת ישראל.

מיכל רוזין: אתם תביאו לכאן – לא ה-BDS ולא השמאל, כמו שאתם אוהבים להשמיץ אותנו; אתם מביאים עלינו את החרם הכלכלי הבין-לאומי.

מיכל רוזין: אתם מביאים עלינו את הבידוד.

יואב קיש: שמענו את זה כשהיה אובמה.

יואב קיש: זה היסטוריה, מה שאת אומרת.

מיכל רוזין: זה לא היסטוריה.

מיכל רוזין: זה בדיוק מה שקורה.

מיכל רוזין: ומה אתה חושב – שהעולם זה דונלד טראמפ ופוטין?

מיכל רוזין: עם כל הכבוד, צר לי לומר לך, אתה גם תתאכזב מאוד בהמשך, אין לי ספק בכך.

מיכל רוזין: זה לא יהיה.

יואב קיש: למה לאחל למדינת ישראל להתאכזב?

יואב קיש: תהיי אופטימית.

מיכל רוזין: לכן ממשלת בנט – לא יעזור לך – זה לא יהיה.

מיכל רוזין: לא על שמך ולא על שם נתניהו.

מיכל רוזין: זו ממשלת בנט שמוציאה לפועל את החזון המדיני של הבית היהודי, ומחסלת את פתרון שתי המדינות, והיא מחסלת בעיקר את הביטחון של תושבי ואזרחי ואזרחיות מדינת ישראל.

מיכל רוזין: וצר לי, אני דואגת לחזון הציוני.

מיכל רוזין: העזת לצטט ממקימי המדינה הזו שהלכו על פשרה טריטוריאלית ופשרה מדינית.

יואב קיש: אצטט את אלתרמן שאמר – ארץ ישראל ומדינת ישראל אחד.

נורית קורן: מבקשת לסיים.

מיכל רוזין: ארץ ישראל היא חשובה, אבל מדינת ישראל וקיומה היא חשובה יותר.

מיכל רוזין: ואל תהיו כל כך שאננים.

נורית קורן: תודה.

נורית קורן: אתן לסגן השר אלי בן-דהן.

ג'מאל זחאלקה: ברשותך, מה עמדת הממשלה בדיון הזה?

ג'מאל זחאלקה: אני חושב שמן הראוי, למען השקיפות, שיהיה דיון מושכל, שנדע מה עמדת הממשלה.

ג'מאל זחאלקה: היא הציגה אותו כסגן שר, אז צריך לייצג את הממשלה.

יואב קיש: זחאלקה, גלה אחריות עד 20 בינואר.

יואב קיש: בבקשה.

נורית קורן: בבקשה.

אלי בן-דהן: הממשלה תאמר את עמדתה, אין ספק.

ג'מאל זחאלקה: מתי?

נורית קורן: תנו לו להציג את הנושא.

שולי מועלם-רפאלי: סגן השר, אם אפשר לחברי הכנסת הרלוונטיים לשלוח את העמדה בהודעות בטלפונים סלולריים, זה יעזור...

ג'מאל זחאלקה: אין חוש הומור.

ג'מאל זחאלקה: יש ירידה- - -

נורית קורן: אחר כך יגידו שלא נתתי לדבר.

נורית קורן: אז בבקשה, אדוני סגן השר.

יואב קיש: אגב, אוסאמה סעדי- - -

קריאות: - - -

נורית קורן: חברים, מה הולך פה?

נורית קורן: שקט.

ג'מאל זחאלקה: הממשלה נגד, אני מבין?

ג'מאל זחאלקה: או שבעד?

נורית קורן: תנו לו לדבר.

מיכל רוזין: אין ריבונות.

נורית קורן: חברת הכנסת מיכל רוזין.

ג'מאל זחאלקה: - - -

נורית קורן: אני מזהירה אותך, זו פעם שנייה.

אלי בן-דהן: חבר הכנסת זחאלקה, הממשלה נגד הכנסת טלפונים לאסירים.

ג'מאל זחאלקה: גם אני נגד.

ג'מאל זחאלקה: אני בעד שיהיו להם טלפונים רגילים, כמו שאר האסירים, אם אתה שואל אותי.

אלי בן-דהן: חברים, כולנו מדברים על החלת הריבונות או על הכוונה להחיל את הריבונות.

אלי בן-דהן: אני רוצה לפרוט את זה לפרוטות קצת יותר פשוטות, שתבינו במה מדובר.

אלי בן-דהן: אחד התחומים שאני מתעסק בהם היום הוא נושא השוואת החקיקה הקיימת במדינת ישראל לזו שאינה קיימת ביהודה ושומרון.

אלי בן-דהן: דיברנו על החלת החוק הישראלי ביהודה ושומרון.

אלי בן-דהן: במעלה אדומים, למשל, אם מישהו רוצה לבנות פרגולה, יש לו מסלול ייסורים די ארוך וגדול, למה - כי תיקון 101, התיקון של השר לשעבר גדעון סער, לא חל ביהודה שומרון, ואז יש לו מסלול ארוך וגדול.

אלי בן-דהן: כנ"ל בחוקים רבים.

אלי בן-דהן: אפילו החוק הנפלא שהכנסת חוקקה כאן, חוק האומנה.

אלי בן-דהן: חוק האומנה לא חל ביהודה ושומרון, למרות שבוועדת השרים נאמר שהשרים רוצים שהחוק יוחל ביהודה ושומרון, הוא לא חל, והיום חוק האומנה לא חל, ואי-אפשר לפקח על משפחות אומנה, ואי-אפשר לסייע להן בכל התהליך שנעשה לגבי משפחות אומנה במדינת ישראל - ביהודה ושומרון לא חל.

רויטל סויד: ובאריאל?

אלי בן-דהן: בשום מקום.

אלי בן-דהן: לא חל.

מיכל רוזין: את עושים שיטת סלמי.

מיכל רוזין: חוק ההסדרה.

מיכל רוזין: מתחילים בעמונה.

קריאות: - - -

בצלאל סמוטריץ': מה זה עזה ויריחו תחילה?

בצלאל סמוטריץ': למדנו מהשמאל.

בצלאל סמוטריץ': רק לכם מותר?

קריאות: - - -

בצלאל סמוטריץ': - - -

מיכל רוזין: אולי ב-20 בינואר- - -

קריאות: - - -

בצלאל סמוטריץ': עד היום לא הגעתם כמעט לכלום.

בצלאל סמוטריץ': אנחנו מהר מאוד נגיע לכול.

נורית קורן: חבר הכנסת סמוטריץ', אני מבקשת מכם לא להפריע לשר.

נורית קורן: אתם שוכחים דבר אחד- - -

ג'מאל זחאלקה: - - -

איילת נחמיאס ורבין: - - -

נורית קורן: חברת הכנסת איילת נחמיאס ורבין.

נורית קורן: אנחנו מדברים לא בהצעת החוק אלא בהצעה לסדר, לכן תנו לאנשים לדבר.

נורית קורן: זה לא חוק.

נורית קורן: אנחנו מתחילים מהנושא של מעלה אדומים.

נורית קורן: ברור שאנחנו מתכוונים לשאר הישובים הגדולים.

אלי בן-דהן: נכון.

אלי בן-דהן: בהחלט, גם אריאל בעז"ה, יחול עליה החוק הישראלי.

אלי בן-דהן: כל מה שבאתי לומר לכם- - -

מיכל רוזין: אבל זאת לא עמדת הממשלה, אתה אומר, עד 20 בינואר.

מיכל רוזין: זו עמדתך הפרטית.

אלי בן-דהן: נכון.

אלי בן-דהן: מותר לי להביע עמדה פרטית.

מיכל רוזין: אני רוצה לדעת רק אם ב-20 בינואר עמדתך תשתנה, אם עמדת הממשלה תהיה אחרת.

אלי בן-דהן: אני אומר את עמדתי.

אלי בן-דהן: כנראה שגם אתם נדבקתם במחלתו של קרי.

אלי בן-דהן: אולי אתם לא מבינים שמה שקרי לא מבין, שמדינת ישראל- - -

מיכל רוזין: מבינים מצוין.

מיכל רוזין: שם לכם מראה מול העיניים.

אלי בן-דהן: מדינת ישראל היא במשטר קואליציוני, ולא במשטר שבו נשיא נבחר לארבע שנים, ועושה מה שהוא רוצה.

אלי בן-דהן: במשטר קואליציוני יש לכל מפלגה- - -

מיכל רוזין: אז למה מחכים לדונלד טראמפ?

נורית קורן: לא ממתינים לשום דבר.

נורית קורן: אני מבקשת מכם – אנחנו עוסקים בהצעה סדר עכשיו.

שולי מועלם-רפאלי: - - -

נורית קורן: חברת הכנסת שולי מועלם, אני קוראת אותך לסדר פעם ראשונה.

אלי בן-דהן: אני לא חבר ועדת חוקה – אני בא כאורח.

אלי בן-דהן: כבדו אותי לפחות בשתי הדקות שאני מדבר כאורח – לא כחבר הוועדה.

רויטל סויד: זה כאורח מכבדים אותך – תחשוב מה היה אם היית חבר ועדה.

רויטל סויד: ..

אלי בן-דהן: מה שאני רוצה להבהיר, רבותיי – שהחיים ביהודה ושומרון של התושבים היהודים וגם התושבים הערבים, אינם יכולים להתנהל כפי שמתנהלים היום, לאורך זמן.

אלי בן-דהן: אי-אפשר.

אלי בן-דהן: הפער הוא עצום.

אלי בן-דהן: מצד אחד, מטילים עליהם מסים, מטילים עליהם חובות של הליכה למילואים ושירות צבאי ודברים נוספים, ומצד שני, אנחנו לא נותנים להם את הזכויות.

מיכל רוזין: איזה זכויות?

מיכל רוזין: תגידו זכות אחת שנמנעת מהם.

מיכל רוזין: אחת.

נורית קורן: מיכל רוזין, אני קוראת אותך לסדר פעם שנייה.

נורית קורן: .

קריאות: - - -

מיכל רוזין: תן דוגמה של זכות.

מיכל רוזין: תשאלי שאלות.

קריאות: - - -

נורית קורן: אני מוציאה אותך.

מיכל רוזין: - - -

נורית קורן: אם תקשיבי, הוא נתן לך דוגמה אחת.

מיכל רוזין: יש בעיה.

נורית קורן: אני קוראת אותך לסדר בפעם השנייה.

נורית קורן: בפעם הבאה אני מוציאה אותך.

מיכל רוזין: תן דוגמה לזכות.

אלי בן-דהן: האומנה.

מיכל רוזין: האומנה היא זכות קיימת.

קריאות: - - -

אוסאמה סעדי: בינתיים חשמל ומים זה הפלסטינים.

אוסאמה סעדי: אתם גונבים- - -

נורית קורן: זה לא נכון לומר את זה.

נורית קורן: זה לא נכון.

נורית קורן: זה לא נכון.

אוסאמה סעדי: אין חשמל ומים.

נורית קורן: זה לא נכון.

שולי מועלם-רפאלי: אני קוראת ליושבת-ראש לסדר.

שולי מועלם-רפאלי: ..

אוסאמה סעדי: בחברון.

נורית קורן: ההורים שלי גרים בחברון.

נורית קורן: אני משתדלת לשמור על איפוק.

נורית קורן: זה לא חד-צדדי.

בצלאל סמוטריץ': מה קורה לכם פה?

אלי בן-דהן: אתה יודע שהמצב של הערבים ביהודה ושומרון הוא הטוב ביותר בעולם.

אלי בן-דהן: בעולם.

מיכל רוזין: כיבוש נאור.

שולי מועלם-רפאלי: בזכות חמאס וחיזבאללה.

שולי מועלם-רפאלי: ברור.

נורית קורן: חברים, בואו נשמור על תרבות הדיון.

נורית קורן: תנו לשר לסיים.

אלי בן-דהן: נתתי דוגמה אחת של חוק הפרגולות.

מיכל רוזין: לא, כי בתל-אביב הרבה יותר קל לבנות פרגולה.

מיכל רוזין: באמת.

מיכל רוזין: דוגמה שנייה, חוק- - - דוגמה שלישית, החוק של חבר הכנסת אלי כהן, להגביל- - -

שולי מועלם-רפאלי: את מוזמנת- - -

מיכל רוזין: אני דואגת למדינת ישראל ולא רק לארץ ישראל.

נורית קורן: חברת הכנסת מיכל רוזין וחברת הכנסת שולי מועלם, אני אוציא את שתיכן.

נורית קורן: די.

אלי בן-דהן: רוצה עוד דוגמאות?

מיכל רוזין: אתה לא נותן דוגמה של זכות.

מיכל רוזין: ביקשתי דוגמה של זכות שנמנעת מאזרחי המדינה שהם אזרחים לחלוטין וזכאים לכל הזכויות.

אלי בן-דהן: נתתי לך דוגמאות של כל החוקים שנוגעים לתכנון ובנייה – לא חלים ביהודה ושומרון.

מיכל רוזין: וטוב שכך, כיוון שזה שטח- - -

נורית קורן: את מפריעה לו.

מיכל רוזין: זה לא זכיות אדם שנמנעות ונגזלות מהם.

מיכל רוזין: באמת.

אלי בן-דהן: באמת.

אלי בן-דהן: מזמן לא הייתי בוועדת חוקה, ואני לא רגיל לכזה סוג של דיון.

אלי בן-דהן: זה דיון אחד.

אלי בן-דהן: כל הדוגמאות שנוגעות השקעות הון - בתיירות, בחקלאות, בתעשייה.

אלי בן-דהן: החוקים הללו לא קיימים ביהודה ושומרון.

אלי בן-דהן: את כל זה, בעזרת ה', ברגע שיוחל החוק הישראלי ביהודה ושומרון, ונתחיל במעלה אדומים, כל החוקים הללו יוחלו אוטומטית, כי הם יהיו חלק ממדינת ישראל.

אלי בן-דהן: הם יהיו זכאים לאותן זכויות שכל משקיע שמשקיע בקריית גת ובבאר-שבע, גם במעלה אדומים ובאריאל יקבל אותן זכויות.

אלי בן-דהן: תודה רבה לכם.

נורית קורן: תודה.

נורית קורן: חברת הכנסת איילת נחמיאס ורבין.

נורית קורן: היא צריכה לצאת, אז בבקשה.

נורית קורן: אה, את צריכה לנהל ישיבה ב-11:00?

נורית קורן: אז בבקשה.

איילת נחמיאס ורבין: הנה, אני שומרת על זכויות אדם – עאידה, דברי לפניי...

נורית קורן: אין בעיה.

נורית קורן: חברת הכנסת עאידה תומא סלימאן, בבקשה.

עאידה תומא סלימאן: היושבת-ראש, תודה.

עאידה תומא סלימאן: אני יושבת ומקשיבה מאז שנכנסתי, ובאמת – מנסה להתאפק, כי אני שומעת פה דיון שבעיניי נראה קצת הזוי, בעיניי, כאשר המידיינים חיים בהכחשה טוטאלית, של כאילו הם נכנסים לתוך הבונקר הזה שנקרא מדינת ישראל, וחושבים שיש לנו הזכות לכיבוש, להתנחלויות, אז לא אכפת לנו מה קורה בעולם.

עאידה תומא סלימאן: לא אכפת שכן עוברים יום-יום על החוק הבין-לאומי, וכן החלטת מועצת הביטחון הלאומי לא באה ככה סתם כי אובמה פתאום, התעורר ונעשה כל כך שמאלני- - -

יואב קיש: איפה היה שמונה שנים?

יואב קיש: רק בסוף.

יואב קיש: זה מהלך נקמני.

יואב קיש: איפה שמונה שנים היה?

איילת נחמיאס ורבין: די כבר.

איילת נחמיאס ורבין: תפסיקו עם זה.

בצלאל סמוטריץ': - - -

קריאות: - - -

יואב קיש: הוא מנצל את השבועיים האחרונים שלו כדי לפעול מה שהוא לא עשה כל הזמן.

נורית קורן: חבר הכנסת יואב קיש, תן לה להמשיך.

עאידה תומא סלימאן: חבר הכנסת קיש, תפסיק ותקשיב, ואז תקבל תשובה.

עאידה תומא סלימאן: שמונה שנים אובמה באמת חשב שהוא הולך עם שותף שמופיע בטלוויזיה, ואומר שתי מדינות ופתרון מדיני, והוא כנראה לא היה חכם מספיק להבין, שפשוט מאוד אין כוונה בממשלה הזו- - -

יואב קיש: הוא ניסה.

יואב קיש: על מה את מדברת?

יואב קיש: קרעו את המים ולא הצליחו.

יואב קיש: די, תפסיקו כבר עם זה.

קריאות: - - -

עאידה תומא סלימאן: - - - עוד יחסל את הכיבוש, עוד יוציא את המתנחלים ועוד יקים את המדינה הפלסטינית לצד מדינת ישראל, וגם כן ירושלים המזרחית תהיה הבירה שלנו.

שולי מועלם-רפאלי: ברור...

עאידה תומא סלימאן: אתה יודע מה?

עאידה תומא סלימאן: כל זה יקרה אחרי 20 בחודש.

עאידה תומא סלימאן: לא לפני 20 בחודש.

עאידה תומא סלימאן: אחרי 20 לחודש, שאתה מחכה לו כל כך, שיגיע המשיח שלך וייתן לך- - -

יואב קיש: לא משיח.

יואב קיש: אני רק יודע מה אובמה עושה.

יואב קיש: הוא כבר יהיה היסטוריה.

עאידה תומא סלימאן: מדברים על זכויות אדם?

עאידה תומא סלימאן: אז תסתכלו קודם על איך רומסים יום-יום בהתנחלויות את זכויות האדם של העם הפלסטיני.

יואב קיש: הוא אמר שאין דבר כזה, אוסאמה...

עאידה תומא סלימאן: מצטערת.

עאידה תומא סלימאן: הימין אכן שולט במדינה הזו, אבל אתם לא שולטים בעולם, ואתם לא תשנו את סדר ההיסטוריה, וכל עם שירצה להשתחרר, אכן ישתחרר, והגיע הזמן שתתעוררו.

עאידה תומא סלימאן: פשוט תתעוררו.

עאידה תומא סלימאן: הנזק שאתם גורמים- - -

שולי מועלם-רפאלי: ברור.

מיכל רוזין: שולי, את ממש גזענית.

מיכל רוזין: אני אזרחית המדינה בדיוק כמוך.

מיכל רוזין: את לא תעירי לה?

נורית קורן: - - -

שולי מועלם-רפאלי: - - -

מיכל בירן: - - - ואת שמעת.

עאידה תומא סלימאן: יודעת מה?

עאידה תומא סלימאן: ולו בשביל המועקה שזה עושה לכם.

עאידה תומא סלימאן: תודה.

נורית קורן: תודה רבה, חברת הכנסת עאידה תומא סלימאן.

נורית קורן: חברת הכנסת איילת נחמיאס ורבין, בבקשה.

איילת נחמיאס ורבין: אני הייתי כל כך רוצה – ממש הייתי רוצה שדיון בכנסת יתחיל בזה שלי – לא אומרת על אחרים – לי אין בעלות על הדמוקרטיה וזכויות האדם – אני חושבת שגם לא לחבריי, אבל גם לכם, עם כל הכבוד, חבריי מימין, אין בעלות על הציונות.

איילת נחמיאס ורבין: ואני שמחה שמי שהזכיר כאן זה מי הקים את מעלה אדומים.

איילת נחמיאס ורבין: אז אני רוצה לומר לך, אדוני ראש העיר, ואני מצטערת בפניך, כי מוסרית ועניינית במציאות שבה יש ראש ממשלה שלא מנהל סכסוך, אלא מייצר באמת תהליך עבודה שבו אפשר להגיע לאותן הסכמות שאתה הזכרת, אדוני ראש עיר, ליוזמת ז'נבה, על הבסיס הזה, על מכתב בוש לאולמרט שאומר שמעלה אדומים וכל גושי ההתיישבות וכל הזמן מזכירים פה את אריאל, שתסלחו לי – היא נמצאת בעמדת נחיתות אפילו מבחינה משפטית אל מול מעלה אדומים – העניין הזה פשוט לא יכול להיות.

איילת נחמיאס ורבין: אם לא היו מביאים לעולם את חוק ההסדרה העלוב הזה, תסלחו לי, באמת חוק עלוב, יודע מה?

איילת נחמיאס ורבין: יכול להיות שהממשלה הזאת היתה יודעת להחיל את החוק על מעלה אדומים, אבל זאת ממשלה שתוקעת אצבע בעין.

איילת נחמיאס ורבין: זאת לא ממשלה שמנסה למצוא את הדרך, כמו שאתה תיארת, אדוני סגן השר, והתווכחנו על העניין הזה, ועניין האומנה נוגע ללבי, באמת.

שולי מועלם-רפאלי: נניח, אם לא היה חוק ההסדרה, היית בעד החוק הישראלי ביהודה ושומרון?

שולי מועלם-רפאלי: דווקא כמי שהביאה את חוק ההסדרה, אני ישנה נורא טוב בארץ.

איילת נחמיאס ורבין: אני רוצה לענות לך בצורה ישירה.

שולי מועלם-רפאלי: - - -

איילת נחמיאס ורבין: אבל אני מבקשת ממך לא להפריע לי עכשיו.

שולי מועלם-רפאלי: - - -

נורית קורן: חברת הכנסת שולי מועלם, תני לה לסיים.

נורית קורן: כולנו רוצים לדבר.

איילת נחמיאס ורבין: אני חושבת שבמציאות שבה אנחנו מביאים את חוק ההסדרה, במציאות שבה באמת מתחילים לנהל איזשהו שיח, חוזרים לשולחן העבודה ומפסיקים כל הזמן לירוק בפרצוף של ארצות הברית ידידתנו הגדולה, עם כל הכבוד, ועם כל זה שהחלטת מועצת הביטחון היא החלטה איומה, אבל היא מוכיחה את זה שלכם יש אפס הישגים בתחום המדיני וביחסי החוץ, בהחלט הייתי שוקלת דבר כזה, כי אני חושבת שאנחנו צריכים לשבת - במציאות שבה גושי ההתיישבות, שאתם מחלישים אותם בצורה שיטתית, כי אתם אלה שלא בונים שם, ואני יודעת עד כמה ראש העיר מעלה אדומים מתמודד עם בעיית ההתרחבות, ואתם העדפתם לדאוג ל-40 תושבים במקום ל-41,000 תושבים.

איילת נחמיאס ורבין: זאת האמת.

שולי מועלם-רפאלי: לא.

שולי מועלם-רפאלי: אנחנו העדפנו- - - זה מה שהעדפנו לעשות.

נורית קורן: חברת הכנסת שולי מועלם, אני קוראת לך לסדר פעם שנייה.

איילת נחמיאס ורבין: אתם אלה שפגעתם בתושבי עמונה.

איילת נחמיאס ורבין: את שאלת אותי שאלה, ואני עניתי לך.

שולי מועלם-רפאלי: שאלתי אותה, אם יצויר מצב שבו לא היה חוק ההסדרה, האם תתמכי בהחלת חוק ישראלי במעלה אדומים?

איילת נחמיאס ורבין: עניתי בצורה מאוד ישירה.

איילת נחמיאס ורבין: אמרתי – את לא מקשיבה.

איילת נחמיאס ורבין: יש בעיה.

איילת נחמיאס ורבין: תקשיבי.

איילת נחמיאס ורבין: אמרתי שאם הממשלה הזאת היתה יודעת באמת לייצר מצב שבו לראש העיר הזה יש פתרונות, בין היתר כי יושבים סביב שולחן הדיונים, ומביאים לכך שמעלה אדומים וצמודי גדר ואריאל וכל גושי ההתיישבות מתחזקים ולא מוחלשים – אתם באופן שיטתי מחלישים אותם, וגם בדיון הזה, לצערי, הדיון על סיפוח על שטחי C מחליש את מעמדו של בני כשריאל.

נורית קורן: מבקשת לסיים.

איילת נחמיאס ורבין: מייד מסיימת.

איילת נחמיאס ורבין: אתם אלה שמחלישים את זה, ואתם פוגעים בהם בצורה שיטתית, וזה חבל, כי כן – אבות הציונות, הם באו מהמפלגה שלי.

איילת נחמיאס ורבין: אני לא נוהגת להגיד את זה פה.

איילת נחמיאס ורבין: אבל כן, הם הגיעו- - -

שולי מועלם-רפאלי: אבות הציונות באו מהמפלגה שלך?

איילת נחמיאס ורבין: כן.

נורית קורן: חברת הכנסת שולי מועלם, אני אוציא אותך.

איילת נחמיאס ורבין: - - -

שולי מועלם-רפאלי: - - -

איילת נחמיאס ורבין: - - -

שולי מועלם-רפאלי: - - -

נורית קורן: חברת הכנסת שולי מועלם, אני קוראת אותך לסדר בפעם השנייה.

נורית קורן: פעם הבאה אני מוציאה אותך.

נורית קורן: איילת, אני מבקשת לסיים.

איילת נחמיאס ורבין: רק לכם מותר להגזים ורק לכם מותר לטעון שאתם דואגים.

איילת נחמיאס ורבין: תפסיקו לטעון – זו השיטה של הליכוד - אתם מחזיקים במקל משני קצותיו.

שולי מועלם-רפאלי: אבל אני מהבית היהודי, ואנחנו מתנגדים לשתי מדינות לשני עמים.

שולי מועלם-רפאלי: אנחנו חושבים שצריך להחיל את החוק הישראלי על יהודה ושומרון, ומעלה אדומים.

נורית קורן: חברת הכנסת שולי מועלם, אני באמת אוציא אותך עכשיו.

נורית קורן: משפט אחרון.

נורית קורן: מספיק.

איילת נחמיאס ורבין: עם כל הכבוד – רציתי לומר משפט קשה, אבל אתם אלה שתוקעים אצבע בעין.

איילת נחמיאס ורבין: אני את מעלה אדומים רוצה לראות כחלק ממדינת ישראל לא כהתרסה אלא כאמירה ערכית ציונית אמתית.

איילת נחמיאס ורבין: ואת זה אתם לא יודעים להביא אל השולחן.

איילת נחמיאס ורבין: תודה.

נורית קורן: תודה.

נורית קורן: חבר הכנסת אחמד טיבי, בבקשה.

בצלאל סמוטריץ': אחד שמאל, אחד ערבי?

נורית קורן: יש פה אנשים שהיו קודם.

נורית קורן: לפי מי שנרשם, ומי שהיה קודם.

נורית קורן: לרויטל היתה הצעה לסדר.

נורית קורן: אני רוצה לתת פה גם ליזמים שייתנו דוגמה, ויש פה גם תושבים – חשוב שנשמע אותם.

נורית קורן: חבר הכנסת אחמד טיבי, ואז נעבור ליזמים.

אחמד טיבי: תודה רבה.

אחמד טיבי: הניסיון כאן בדיון הזה להתייחס אל ההתנחלויות כאל דבר נורמטיבי, ולהציג תמונה מעוותת של מה שמתרחש בשטח, הוא מגוחך.

אחמד טיבי: אני אזכיר באופן היסטורי מה זה מעלה אדומים.

אחמד טיבי: מעלה אדומים הוקמה על גזר קרקעות של תושבי אבו דיס, עזריה, אל-עיסאוויה, א-תור וענתה.

אחמד טיבי: היו שם אנשים, היו להם קרקעות.

אחמד טיבי: היא נגזלה מהם, גם שטחי מרעה של שבטי אל-ג'הלין וסווהרה, והוא הוקם בתחילה על כביש ירושלים-יריחו כמחנה עבודה.

אחמד טיבי: כך הוקמה ההתנחלות מעלה אדומים.

אחמד טיבי: מזה שנים רבות ההנהגה הפלסטינית ותומכת והעם הפלסטיני ברובו תומך בעיקרון בחזון שתי המדינות.

אחמד טיבי: כך גם הקהילה הבין-לאומית.

אחמד טיבי: בממשלה הזאת, ממשלת ה-20 בינואר, ריסקו את חלום שתי המדינות.

אחמד טיבי: המשך בניית ההתנחלויות למעשה מונעת פיזית הקמת מדינה פלסטינית בשטחי 67'.

אחמד טיבי: היא מרסקת את החזון הזה.

אחמד טיבי: לכן מתחילים יותר ויותר לדבר – כך גם אמר ג'ון קרי בנאום שלו- על המדינה האחת.

אחמד טיבי: הוא הזהיר ממדינה אחת דו-לאומית.

אחמד טיבי: הזהיר את הישראלים, את היהודים.

אחמד טיבי: אני מאלה שתומך בחזון שתי המדינות, מדינה פלסטינית לצד מדינה ישראלית.

אחמד טיבי: מדינת ישראל.

בצלאל סמוטריץ': לא שמעתי – מדינה פלסטינית בצדה של מדינה?

בצלאל סמוטריץ': לא שמעתי.

אחמד טיבי: מדינה ישראלית.

בצלאל סמוטריץ': מה זה אומר?

אחמד טיבי: ישראל, מה שאתם חיים בו כל הזמן.

אחמד טיבי: פתאום השם ישראל לא מוצא חן בעיניכם?

אחמד טיבי: תשנו את השם למדינת חזן, במקום מדינת ישראל.

אחמד טיבי: חזן תקראו למדינה.

מיכל רוזין: אני לא מסכימה.

אחמד טיבי: רואה?

אחמד טיבי: יש חילוקי דעות איך לקרוא למדינה, בקרב העם היהודי.

בצלאל סמוטריץ': - - -

אחמד טיבי: כאשר מציגים שתי אופציות - -

בצלאל סמוטריץ': - - -

נורית קורן: סמוטריץ', תן לו לסיים.

אחמד טיבי: עוד לא התחלתי.

אחמד טיבי: כאשר מציגים לראש ממשלת ישראל שתי חלופות – או שתי מדינות או מדינה אחת, כמו כל ישראלי, הוא בוחר באופציה השלישית שלא הוצגה לו – הסטטוס קוו, המצב הקיים, שבו הכיבוש ממשיך – הוא לא עולה הרבה, והוא צריך לעלות הרבה; ולדכא את העם הפלסטיני, שמתברר, לפי כשריאל ולפי כמה – ויש לחנוק את הכיבוש בכל פורום בין-לאומי, בדיוק כפי שהיה במועצת הביטחון.

אחמד טיבי: זו השיטה הנכונה ביותר - מאבק דיפלומטי לא אלים.

אחמד טיבי: כך גם נחנק האפרטהייד בדרום אפריקה.

שולי מועלם-רפאלי: אפשר לומר את זה גם למשפחות של הנרצחים בפיגועי הטרור?

מיכל רוזין: די עם הפופוליזם הזול הזה.

מיכל רוזין: שולי, באמת.

שולי מועלם-רפאלי: רק שאלתי.

קריאות: - - -

נורית קורן: תנו לו לסיים.

קריאות: - - -

מיכל רוזין: את אמורה להיות יושבת-ראש ועדה ניטרלית.

מיכל רוזין: מה קורה פה?

איילת נחמיאס ורבין: מיכל צודקת.

נורית קורן: תנו לו בבקשה לדבר, לחבר הכנסת טיבי.

נורית קורן: יש פה עוד חברי כנסת שרוצים לדבר.

אחמד טיבי: לא הערת לאף אחד שהפסיק אותי אפילו הערה.

אחמד טיבי: תודה.

אחמד טיבי: פתאום אני שומע כאן הסבר חדש, תירוץ חדש, למה צריך לספח את מעלה אדומים.

אחמד טיבי: סיבה מרתקת, מעניינת, חסרת תקדים, ציונית - חוק האומנה כתירוץ לסיפוח.

אחמד טיבי: מעניין.

אחמד טיבי: ולכן אני אומר – אני לא פוחד ממה שג'ון קרי חושש ממנו.

אחמד טיבי: לא חבריי ג'מאל ולא אוסאמה מהמדינה החד-הדו-לאומית, יודעים למה אני לא פוחד?

אחמד טיבי: כי אני אוהב דמוקרטיה והכרעות דמוקרטיות.

אחמד טיבי: במדינה כזאת, בבחירות דמוקרטיות, ייבחר מי שייבחר, ואתם יודעים למי יהיה רוב מהים אל הנהר.

נורית קורן: אני מבקשת לסיים.

אחמד טיבי: דווקא ברגע הכי מעניין את מבקשת שאסיים?

אחמד טיבי: לכן אני אומר – מבחינה אגואיסטית, כשאני אהיה ראש ממשלה, אני אנהג בכם כפי שאתם נוהגים בנו כיום.

אחמד טיבי: ואז אני אגיד לכם שאנחנו עושים לכם אזורי תעשייה, נותנים לכם להיכנס, שאנחנו עושים לכם מחוות של רצון טוב.

אחמד טיבי: אנחנו נחנקים מרוב מחוות של רצון טוב.

אחמד טיבי: כל הזמן היהודים עושים מחוות של רצון טוב.

אחמד טיבי: הפלסטינים נחנקו מרוב מחוות של רצון טוב.

אחמד טיבי: נותנים להם להיכנס למעלה אדומים, ואז גם לא נעשה לכם חוק הדחה, כשנהיה בשלטון.

אחמד טיבי: נתנהג אליכם בשוויון, ואז, כפי שאמר סגן השר, מצב היהודים במדינה, שאני אהיה ראש ממשלתה, שתהיה מדינה אחת, יהיה הטוב ביותר בעולם בהשוואה ליהודים אחרים.

אחמד טיבי: תודה.

אחמד טיבי: כמו במרוקו וניו יורק.

נורית קורן: תודה.

נורית קורן: יש פה היזמים.

נורית קורן: בבקש ה, שאחד מכם ידבר.

נורית קורן: תציגו בקצרה את הקשיים שלכם בנושא תכנון ובנייה.

<כפיר שרלין: לא רק תכנון ובנייה – ממש כמה מילים על הזכויות שנשללות.

<כפיר שרלין: שמי כפיר שרלין.

ג'מאל זחאלקה: הון ושלטון, הון וכיבוש.

נורית קורן: חבר הכנסת זחאלקה.

<כפיר שרלין: במקרה אני דור עשירי פה.

שולי מועלם-רפאלי: מה זה משנה?

שולי מועלם-רפאלי: אתה סתם יהודי.

נורית קורן: חברת הכנסת שולי מועלם, באמת אוציא אותך בפעם הבאה.

ג'מאל זחאלקה: לא ידעתי שיש דור עשירי במעלה אדומים.

ג'מאל זחאלקה: אתה מחדש.

<כפיר שרלין: אתקדם.

<כפיר שרלין: שמי כפיר שרלין, ואני דור שני למתיישבים בעיר.

<כפיר שרלין: משפחתי ממייסדי העיר.

<כפיר שרלין: אני רוצה לתאר בכמה מילים את המציאות מנקודת המבט שלנו כיזמים שמפעילים עסקים בעיר.

<כפיר שרלין: אי-החלת החוק הישראלי במעלה אדומים יש לה השלכות לא רק במגבלות פוליטיות להגבלת העיר אלא קושי התנהלות יום-יומי למי שכבר נמצא שם, האזרחים שנמצאים שם.

<כפיר שרלין: הקושי המרכזי שעמדו עליו בהתחלה הוא בתחום התכנון והבנייה.

<כפיר שרלין: אמר סגן שר הביטחון, שלא הוחל במעלה אדומים תיקון 101 לחוק התכנון והבנייה, מה שקוראים לו רפורמת הפרגולה.

<כפיר שרלין: אתאר דוגמה קטנה – מישהו במעלה אדומים שחם לו - למשל מהמצב הפוליטי, ורוצה להתקין מזגן בביתו, הוא צריך, בניגוד לישראל, שפשוט הוא מתקין את המזגן, הוא צריך להגיש בקשה להיתר בנייה מלא, לשכור מהנדס- - -

מיכל רוזין: - - -

שולי מועלם-רפאלי: חברת הכנסת רוזין- - -

נורית קורן: מספיק.

נורית קורן: בפעם הבאה ששתיכן תדברנה, שתיכן תצאו.

שולי מועלם-רפאלי: אני מנסה להרגיע אותה.

נורית קורן: זה כמו גן ילדים.

שולי מועלם-רפאלי: לי את אומרת?

שולי מועלם-רפאלי: לה תגידי.

<כפיר שרלין: אם למישהו חם והוא רוצה להתקין מזגן, הוא צריך לשכור מהנדס שיגיש בקשה רשמית להיתר בנייה מלא, ואם מישהו רוצה להקים פרגולה – כנ"ל.

<כפיר שרלין: אפילו המוסג של היתר עבודה מצומצמת שנמצא בחוק שהיה עוד לפני הרפורמה, שהקל על מי שהיה גר בישראל, גם הוא לא חל, כי חל במעלה אדומים רק חוק התכנון והבנייה הירדני.

<כפיר שרלין: עוד דבר, למשל, שאין בחוק התכנון והבנייה הירדני – שחל בעיר – המושג של שימוש חורג.

<כפיר שרלין: נניח שנולדו קצת יותר ילדים בעיר, ומספר כיתות הלימוד בבית הספר לא מספיק, ורוצים להרחיב אותו, ולשים צמוד לבית הספר עוד כיתה נוספת, גם במקרה הזה אי-אפשר לעשות את זה, כי אין המוסד של שימוש חורג בחוק התכנון והבנייה הירדני.

<כפיר שרלין: אין מוסד הקלה בחוק התכנון והבנייה הירדני לוועדה מקומית.

<כפיר שרלין: אם אני רוצה להקים, למשל, מיזם מסחרי שביקשתי להקים, עם מדרגות חירום, אני את מדרגות החירום שלי צריך להקים על חשבון שטח עיקרי.

<כפיר שרלין: בנוסף, יש הנושא של שימושים חדשים והתפתחויות טכנולוגיות.

<כפיר שרלין: החיים אינם קופאים, כפי שקופא החוק הירדני.

<כפיר שרלין: למשל, יש המצאות חדשות, התחום הפוטו וולטאי, התחום של טורבינות רוח.

<כפיר שרלין: לכולם בשביל שיוכלו לקום, יש הסדרות בתחום התכנון והבנייה, שזה תוכניות מתאר ארציות.

<כפיר שרלין: הן לא חלות במעלה אדומים, וכך מי שרוצה להקים, למשל, מתקן לטורבינת רוח או מתקנים גדולים פוטו וולטאים, צריך שיחילו תוכנית מתאר אזורית באיו"ש שיכולה לקחת שנים.

נורית קורן: אני מבקשת לסיים.

<כפיר שרלין: בתחום המקרקעין – נגעו בזה - אין רישום של המקרקעין.

<כפיר שרלין: גם אין אפשרות לעיין ברישום.

<כפיר שרלין: אם אני רוצה היום לדעת אם אני קונה דירה מהאדם הנכון, או שמוכרים לי דירה לא שלו, אני משלם 11 שקלים ורואה את זה באינטרנט בנסח הטאבו.

<כפיר שרלין: אי-אפשר לעיין בדבר הזה.

נורית קורן: תודה.

<כפיר שרלין: משפט אחרון.

<כפיר שרלין: אני אתן דוגמה של התחום של נגישות לנכים וחוק שוויון זכויות לאנשים עם מוגבלויות.

<כפיר שרלין: המחשבה כאילו אפשר להחיל אחד-אחד את כל החוקים שיש בישראל על-ידי צווי אלוף היא מחשבה שהיא מוגבלת.

<כפיר שרלין: כדי להחיל חוק פשוט, אפילו פשוט כמו החוק הזה – נדרשו 16 שנים ועבודה של נכה שקוראם לו שי קופלר, שהוא רכז הנגישות של המועצה האזורית שומרון, שעשה פרויקט, ושהקדיש את חייו כדי שיחילו חוק אחד.

נורית קורן: אוסאמה, זה התור שלך אבל רויטל רוצה לצאת לדיון, אפשר לתת לה קודם?

נורית קורן: תודה.

רויטל סויד: תודה, כי זה דיון חשוב על ענייני ההפלות למיניהם.

רויטל סויד: אני חושבת שכל הדיון פה היום הוא חוסר אחריות אחד גדול של כל יוזמי ההצעה הזו, בעיקר אלה מהקואליציה, כי מי שבאמת דואג למעלה אדומים, לאריאל, לגושים הגדולים, כפי שאני דואגת, וחלק מחבריי, צריך היום היה לדאוג שלא יהיה הדיון הזה.

רויטל סויד: אין סרט או תסריט שבו מעלה אדומים לא תהיה חלק ממדינת ישראל.

רויטל סויד: אני אומרת את זה לך, אדוני ראש העיר, ולכל הנוכחים.

רויטל סויד: אין סרט כזה.

רויטל סויד: דיון כזה היום מרחיק אותנו מהמימוש של זה.

רויטל סויד: מה זה לדבר על מעלה אדומים?

רויטל סויד: סליחה, מה עם הגושים האחרים?

רויטל סויד: מה עם גוש עציון?

רויטל סויד: מה עם אריאל?

רויטל סויד: מה זאת ההפרדה הזאת?

רויטל סויד: מה זה חוסר האחריות לבוא בימים כאלה, כשאנחנו נמצאים במצב כל כך שברירי – עד ה-20?

רויטל סויד: עד ה-20?

רויטל סויד: איפה אנחנו חיים?

רויטל סויד: אנחנו מנהלים מדיניות לפני ה-20 ואחרי ה-20?

רויטל סויד: אתה מדבר על יוזמת ז'נבה ב-2004 - יוזמת ז'נבה שדיברה כדבר ודאי ומובן מאליו על מעלה אדומים?

רויטל סויד: כמה התרחקנו מאז מאותה נקודה?

רויטל סויד: תראה איך הרענו את מצבנו, ומה שאנחנו עושים עכשיו זה להמשיך להרע את אותו מצב.

רויטל סויד: אנחנו צריכים להיות באחריות, לנהוג במדיניות סדורה, להבין שאי-אפשר לדבר על חלק ולא לדבר על הכול, להבין שאי-אפשר לא לשבת ולהסדיר.

רויטל סויד: להבין שאי-אפשר במדיניות של שב ואל תעשה, ומה שקורה פה עכשיו זה פשוט לבוא ולתקוע לעצמנו – לא לאמריקאים ולא לעולם – זה גם על הדרך – לעצמנו, מקל בגלגלים.

רויטל סויד: אז בואו נקבל החלטה, שאנחנו באמת נוהגים באחריות, ובאמת אוהבים את מעלה אדומים, ואני לא רוצה להחיל ריבונות על מעלה אדומים בגלל מזגן או כי אני צריכה להגיש בקשה; אני רוצה להחיל ריבונות על מעלה אדומים כי היא חלק ממדינת ישראל; לא כי זה מקשה על בקשת רשות כזו או אחרת.

רויטל סויד: אני רוצה שהגושים הגדולים יהיו חלק ממדינת ישראל בצורה מוסדרת, אבל לא באופן כזה שמרחיק אותנו מהחזון כולו.

רויטל סויד: לכן בואו נעצור את זה עכשיו.

רויטל סויד: מי שהגיש את ההצעה לסדר- - -

אלי כהן: אבל שש שנים לא- - -

רויטל סויד: ממשלה שלא עושה אחת ולתמיד סדר, כי אנחנו לא נעשה פה טלאי על טלאי.

רויטל סויד: ראויה מדינת ישראל שיתייחסו אליה באופן הרבה יותר רציני מטלאי על טלאי, ועל הדרך להבין שיש לנו גם אחריות כלפי כלל מדינת ישראל, כלפי כל האזרחים פה וכלפי שוויון לכולם, וכלפי זה שאנחנו גם צריכים להתחשב במצב שהגענו אליו עד הלום.

רויטל סויד: ב-2004 אפשר היה הרבה מה לעשות.

רויטל סויד: היום, כשהלכנו רברס במצב שלנו בזירה הבין-לאומית, אין מנוס אלא מלהתייחס לזה ברצינות.

רויטל סויד: לא בכדי- - -

קריאות: - - -

רויטל סויד: ומי ששמע את השר צחי הנגבי היום, היה בין שזו גחמה של הבית היהודי, הא ותו לא.

נורית קורן: תודה.

נורית קורן: אתן לפורום המשפטי, אבל תשתדלו ממש בשתי דקות, ואז אוסמה.

נורית קורן: בבקשה.

אוסאמה סעדי: פורום משפטי זה שמאל?

אוסאמה סעדי: רויטל סויד זה שמאל?

אחמד טיבי: ורויטל- - -

אוסאמה סעדי: זה שמאל, שהיא רוצה לספח?

נורית קורן: בבקשה.

<תומר ישראל: אם אקבל את הצעתו של חבר הכנסת אחמד טיבי, יקראו לי תומר חזן, אבל זה לא יכול להיות.

<תומר ישראל: שמי תומר ישראל.

<תומר ישראל: אני לא מביע עמדה ואני לא בטוח שיש לי עמדה בנושא הכללי; אני רוצה לדבר בהיבט החוקי, מה המצב.

<תומר ישראל: חוק השקיות אתמול נכנס לתוקף.

<תומר ישראל: מה קורה אתו ביהודה ושומרון?

<תומר ישראל: כן או לא? אסבסט?

<תומר ישראל: ביהודה ושומרון, במעלה אדומים יש אסבסט?

<תומר ישראל: חייבים לפנות אסבסט?

<תומר ישראל: התשובה היא לא.

<תומר ישראל: חוק אוויר נקי.

<תומר ישראל: מה שקורה בעצם זה שהיועץ המשפטי של המינהל האזרחי צריך לשבת ולעבור חוק-חוק, ולנסח אותו, ולהתאים אותו, ומהבחינה הזו זה דבר שלוקח המון זמן, זה דבר מורכב, זה דבר שלפעמים פשוט לא קורה – אני לא יודע; ממניעים אחרים, כי אני בעיקר מנסה לדחוף עניינים של איכות סביבה, וזה לא קורה, כלומר אין התנגדות לא מהימין ולא מהשמאל לתיקון של בעיות חוקתיות ביהודה ושומרון, אבל זה פשוט לא קורה.

<תומר ישראל: שיווק תכשירים רפואיים – ביהודה ושומרון אפשר למכור אותם לא באריזות המקור.

<תומר ישראל: אין הגנה על העניין הזה.

<תומר ישראל: זה עניין שהוא לא תקין לאף אחד.

<תומר ישראל: זה לא קשור ליהודים וערבים בכלל; זה פשוט לא תקין, וצריך להתנהל שם מבחינה חוקית בצורה יותר הגיונית ויותר טובה.

נורית קורן: תודה.

נורית קורן: חבר הכנסת אוסאמה.

נורית קורן: רק תשתדלו לקצר.

אוסאמה סעדי: תודה, גברתי היושבת-ראש.

אוסאמה סעדי: אני חושב שאפילו היוזמים של הדיון המהיר הזה לא יכלו להתאפק ל-20 בחודש.

אוסאמה סעדי: אפילו יואב ושולי רצו את הדיון הזה עכשיו ולא ב-20 בחודש, אז יואב, אתה מדבר על התאפקות.

אוסאמה סעדי: אפילו לא היו לך שבועיים להתאפק.

יואב קיש: אוסאמה, גלה אחריות.

שולי מועלם-רפאלי: ביקשנו את זה ביולי.

שולי מועלם-רפאלי: התאפקנו חצי שנה.

אוסאמה סעדי: עכשיו לא יכולתם לחכות עד 20 בחודש?

שולי מועלם-רפאלי: לא, כי כמו שאמרתי לך, אני לא חושבת ש- - -

אוסאמה סעדי: תביאו הצעת חוק משלכם.

אוסאמה סעדי: יש לכם בעיות בהבנת הנקרא ובעיות בהבנת הדיבור, יואב.

יואב קיש: הוא פונה אליי.

יואב קיש: מה אני אעשה?

אוסאמה סעדי: כשאמרתי שאין עם פלסטיני- - -

יואב קיש: נכון, אמרת.

אוסאמה סעדי: השר יריב לוין עומד במליאה ומדבר, ואומר: איפה העם הפלסטיני, אז עכשיו שולי מועלם מדברת על זכויות אדם?

אוסאמה סעדי: אי אומר לה שאפילו אין עם פלסטיני, לפי מה שאת אומרים.

אוסאמה סעדי: אני אומר לכם - לא יעזור לכם.

אוסאמה סעדי: אחרי 20 בינואר, לפני 20 בינואר, אחרי אובמה, היסטוריה - יש עם פלסטיני, והאזורים האלה שנקראים – אתם אומרים, חבלי יהודה ושומרון, זה שוטחים כבושים מ-67', שם תקום מדינה פלסטינית.

אוסאמה סעדי: עכשיו לעניין המשפטי.

אוסאמה סעדי: אתם מדברים על היבטים חוקיים וחוקתיים?

אוסאמה סעדי: אדוני ראש העיר מעלה אדומים, שהיא התנחלות כשאר ההתנחלויות, שם חל המשפט הבין-לאומי ולא המשפט הישראלי.

יואב קיש: את זה נתקן.

אוסאמה סעדי: שם הריבון הוא מפקד האזור, מפקד צבאי.

<בני כשריאל: בשביל זה באנו לכאן.

אוסאמה סעדי: לא יעזור לכם.

אוסאמה סעדי: גם אם תחוקק חוק ישראלי, הוא בניגוד למשפט הבין-לאומי.

יואב קיש: לא יעזור לכם.

אוסאמה סעדי: לכן לא פלא שהייעוץ המשפטי לממשלה לא פה, כי הוא גם בחוק ההסדרה- - -

נורית קורן: זו לא הצעת חוק אלא הצעה לסדר, לכן הייעוץ המשפטי לא צריך להיות פה.

נורית קורן: זו רק הצעה לסדר.

אוסאמה סעדי: אי אומר – גם כשהוא יבוא כהצעת חוק, איך שאמר היועץ המשפטי גם של הממשלה, גם של הכנסת, גם של משרד הביטחון, חבריי, הוא אמר דבר אחד: אין חקיקה ישירה של הכנסת על השטחים הכבושים בשנת 67'.

אוסאמה סעדי: אין חקיקה.

שולי מועלם-רפאלי: זה מה שאנחנו משנים, אוסאמה.

שולי מועלם-רפאלי: כמו רמת הגולן, כמו מזרח ירושלים, בעזרת ה' יהודה ושומרון.

אוסאמה סעדי: אבל גם חוק ההסדרה הראשון, שהביא לכם חוק החלטת מועצת הביטחון 2334, אתם תמשיכו בחוק ההסדרה השני, עכשיו מעלה אדומים תחילה?

אוסאמה סעדי: יואב קיש, זה לא רק אובמה.

אוסאמה סעדי: זה לא ארצות הברית.

אוסאמה סעדי: זה כל העולם.

אוסאמה סעדי: החלטה 2334 התקבלה פה אחד.

יואב קיש: אחרי שאובמה התקשר- - - זה פה אחד של אובמה וזה נגמר.

נורית קורן: חבר הכנסת יואב קיש, פעם שנייה אני קוראת לך לסדר.

אוסאמה סעדי: ועכשיו אתם מחכים למשיח טראמפ?

אוסאמה סעדי: אז תסמכו על טראמפ.

אוסאמה סעדי: אני אומר לכם - זה כל הקהילה הבין-לאומית חושבת שהשטחים הם שטחים כבושים, שההתנחלויות הן לא חוקיות, לכן מוטב עכשיו שתתפכחו ותבואו להסדר של שתי מדינות.

אוסאמה סעדי: אתם מדברים עכשיו על הכרזה- - -

שולי מועלם-רפאלי: - - -

נורית קורן: חברת הכנסת שולי מועלם, אני אוציא אותך.

אוסאמה סעדי: הדיון המהיר הזה ומעלה אדומים תחילה זה הכרזה על מותה של פתרון של שתי מדינות, והעולם לא יקבל את זה, ואתם תבואו, וכולכם, מי שבעד זה ויקדם את זה, הסוף זה המשפט הבין-לאומי בהאג.

שולי מועלם-רפאלי: איך ידעתי.

אוסאמה סעדי: נכון?

אחמד טיבי: על ראש הגנב בוער ההאג.

אחמד טיבי: עכשיו נפנה לטראמפ לדיון הבא?

נורית קורן: חבר הכנסת אלי כהן, בבקשה.

אלי כהן: תודה, גברתי היו"ר.

אלי כהן: מפאת לוחות הזמנים אהיה מאוד קצר.

אלי כהן: אחת, כולם כאן מבינים - גם בארץ, גם חברי הכנסת הערבים שיושבים פה, כמובן אלה שבחו"ל, שמעלה אדומים היא חלק בלתי-נפרד ממדינת ישראל בכל מצב, וכולם יודעים את זה גם בישראל וגם מחוץ לישראל, וכל מי שאומר אחרת, מטעה.

אלי כהן: לכן אני חוזר – מעלה אדומים היא חלק ממדינת ישראל בכל מצב.

אלי כהן: נקודה נוספת שאמרה כאן חברת הכנסת סויד – ריבונות על מעלה אדומים זה לא גחמה.

אלי כהן: החלת הריבונות במעלה אדומים זה קונצנזוס של כל העם היושב בישראל.

אלי כהן: ואומר שוב – קונצנזוס על-ידי כולם, וגם בכנס שאני השתתפתי שארגן אותו ראש העיר בני כשריאל במעלה אדומים, ראיתי שם את כל המפלגות הציוניות, בלי יוצא מן הכלל, ראיתי אותם נוכחים שם, וחשוב לומר – זה לא גחמה.

אלי כהן: זה לא מקרה קוצון.

אלי כהן: זה קונצנזוס, ולכן אנחנו צריכים לפעול, להחיל את הריבונות, לתת לישוב הזה שמנוהל ביד רמה, להתפתח, לגדול ולצמוח.

אלי כהן: תודה רבה.

נורית קורן: תודה.

נורית קורן: חבר הכנסת בצלאל סמוטריץ.

נורית קורן: נסיים עם זחאלקה.

נורית קורן: אני מתנצלת בפני כל מי שלא דיבר.

נורית קורן: אנחנו צריכים לסיים.

נורית קורן: בבקשה.

נורית קורן: אני צריכה לסכם את הדיון - תשאיר לי זמן.

בצלאל סמוטריץ': קודם כל לכל ההיסטריים אני רוצה לבשר שיש פה קואליציה חזקה.

בצלאל סמוטריץ': שיתוף הפעולה בין הליכוד לבית היהודי עובד נהדר, עבד נהדר בחוק ההסדרה, ויעבוד נהדר בעזרת ה' במעלה אדומים, ממש בחודש-חודשיים הקרובים.

בצלאל סמוטריץ': הוא יעבוד נהדר גם בעוד הרבה דברים טובים לעם ישראל, והוא משמעותה של הקואליציה החזקה הזאת.

בצלאל סמוטריץ': יש במדינת ישראל ימין ויש שמאל.

בצלאל סמוטריץ': זה לא סוד.

בצלאל סמוטריץ': לא צריך להתכחש לזה.

בצלאל סמוטריץ': הימין היום נמצא בשלטון, ואנחנו נמצאים עכשיו בדיון בוועדת החוקה, אז התפישה החוקתית של הימין במדינת ישראל, של הליכוד ושל הבית היהודי – כפי שאמרתי, בקואליציה משותפת וחזקה, התפישה החוקתית שלנו נשענת על הזכות הבלתי-ניתנת לניתוק של עם ישראל במרחבי יהודה ושומרון.

בצלאל סמוטריץ': זו זכות חוקתית.

בצלאל סמוטריץ': אנחנו ועדת חוקה.

בצלאל סמוטריץ': זה קודם כל, וכל מי שמדבר פה בסיסמאות – זו הזכות החוקתית הראשונה של העם היהודי על מרחבי יהודה ושומרון כולם, זה ארץ ישראל.

בצלאל סמוטריץ': על זה יש עוד רובד חוקתי – חבל שמיכל רוזין לא כאן.

בצלאל סמוטריץ': יש גירעון דמוקרטי מאוד דרמטי במציאות היום ביהודה ושומרון, עוד לפני הפרטים.

בצלאל סמוטריץ': 450,000 אזרחי מדינת ישראל, כמו כל אחד פה שיושב סביב השולחן, הולכים פעם בכמה שנים לקלפי ובוחרים כנסת, אבל לא הכנסת מנהלת להם את החיים אלא פקיד כלשהו במינהל האזרחי או במשרד המשפטים.

בצלאל סמוטריץ': עוד לפני התוצאות.

בצלאל סמוטריץ': גם אם ברמת התוצאה היינו בדיוק באותו מקום.

בצלאל סמוטריץ': אני מחזיר אותנו רגע לשולחן הזה של ועדת חוקה.

בצלאל סמוטריץ': זה גירעון דמוקרטי מטורף.

בצלאל סמוטריץ': 450,000 אזרחים שרק אחד מנהל להם את החיים.

בצלאל סמוטריץ': את זה צריך לגמור.

בצלאל סמוטריץ': אני לא מסתיר את העובדה שאני לא מהאו"ם.

בצלאל סמוטריץ': מה שמעניין אותי זה מה טוב למדינת ישראל, מה טוב ליהודים.

בצלאל סמוטריץ': ברור שמה שטוב ליהודים זה להחיל את הריבונות בכל מרחבי יהודה ושומרון.

בצלאל סמוטריץ': אין פתרון אחר.

בצלאל סמוטריץ': ארבעים שנה אתם מפנטזים - שמעתי קודם את אחמד טיבי.

בצלאל סמוטריץ': הוא ארבעים שנה מפנטז על מדינה פלסטינית.

בצלאל סמוטריץ': עכשיו הוא גם מפנטז שיהיה ראש ממשלה.

בצלאל סמוטריץ': בסדר, הם טובים בפנטזיות.

בצלאל סמוטריץ': אנחנו נחיל את הריבונות על כל מרחבי יהודה ושומרון ומעלה אדומים תחילה.

בצלאל סמוטריץ': אנחנו אומרים את זה חד-משמעית – תחילה.

בצלאל סמוטריץ': ולא יהיה כאן רוב ערבי, ואחמד טיבי לא יהיה ראש ממשלה.

בצלאל סמוטריץ': אני מקווה שניתן לו אולי שיהיה חבר כנסת גם בשלב הבא, לא הרבה מעבר לזה.

בצלאל סמוטריץ': אני רק רוצה לומר מילה אחת על העולם, גברתי היושבת-ראש.

בצלאל סמוטריץ': זה חשוב מאוד.

בצלאל סמוטריץ': אנחנו אשמים בעמדה של העולם.

בצלאל סמוטריץ': אי-אפשר לצפות מהעולם להיות יותר צדיק מאתנו.

בצלאל סמוטריץ': כשאנחנו מדברים על מדינה פלסטינית, העולם אומר: חברים, אתם אומרים שזה הפתרון הצודק והנכון, אז תעשו אותו – תפסיקו כל היום לחפש תירוצים למה כן אבל לא עכשיו.

בצלאל סמוטריץ': ביום שאנחנו נחזור לדבר על האמת, ונסביר שהפתרון הזה לא ריאלי ומעולם לא היה ריאלי, הוא התאבדות למדינת ישראל, צריך ללכת לכיוונים אחרים - גם העולם יישר עם זה קו גם אם זה ייקח מעט זמן, וגם אם חבריי וחברותיי הערבים ירוצו מעל כל במה וינסו – לא ילך להם.

נורית קורן: תודה.

נורית קורן: חבר הכנסת זחאלקה, ממש קצר, בבקשה.

ג'מאל זחאלקה: גברתי, אני מרגיש עצמי בדיון הזוי.

ג'מאל זחאלקה: לפני עשר שנים אני לא מתאר לעצמי שהיה נערך דיון כזה היום.

בצלאל סמוטריץ': התקדמנו.

ג'מאל זחאלקה: זה מראה על המצב.

ג'מאל זחאלקה: אני אומר שלא תמיד הדרך לגיהנום רצופה כוונות טובות; פעמים רבות היא רצופה כוונות רעות, והכוונות כאן הן רעות, ורעות מאוד, של לבנות על הנישול, על הגירוש, לתת הכשר למעשה קולוניאלי.

ג'מאל זחאלקה: כל שמות התואר האלה זה כאן בעצם הדיון.

ג'מאל זחאלקה: וזה יוביל בסופו של דבר למלחמת נצח.

ג'מאל זחאלקה: מה אתם רוצים?

ג'מאל זחאלקה: אתם לא חכמים, לא המצאתם.

ג'מאל זחאלקה: ב-1942 כבר כתבה חנה ארנדט, שהניסיון להקים מדינה יהודית בכל ארץ ישראל – החלטת הקונגרס הציוני בבלטימור, של להקים את המדינה בכל ארץ ישראל – אמרה: מה תעשו כאן?

ג'מאל זחאלקה: איך תעשו את זה?

ג'מאל זחאלקה: או אתם תשללו את זכויות האדם והאזרח של הפלסטינים, או אתם תגרשו אותם.

ג'מאל זחאלקה: אין דרך אחרת.

נורית קורן: אני מבקשת לסיים.

ג'מאל זחאלקה: הרי אתם לא מציעים כאן מדינה דמוקרטית דן-לאומית שאני יכול לקבל אותה – רעיון טוב, אני חושב, אם תסכימו.

ג'מאל זחאלקה: אתם מציעים כאן שליטה, עליונות של חלק מהאזרחים על האחרים, כלומר שהמדינה תהיה שייכת ליהודים, והפלסטינים יהיו נתיהם; יהיו עבדים שלכם.

ג'מאל זחאלקה: אני מודיע לכם – אנחנו לא נהיה העבדים שלכם.

ג'מאל זחאלקה: תשכחו מזה.

ג'מאל זחאלקה: אנחנו בני אדם.

ג'מאל זחאלקה: אנחנו רוצים זכויות אדם מלאות.

ג'מאל זחאלקה: לפלסטינים מגיע, ליהודים שחיים בישראל מגיע.

ג'מאל זחאלקה: אני מציע לכם שוויון מלא בין יהודים לערבים ותגידו לי תודה רבה.

נורית קורן: תודה, חבר הכנסת זחאלקה.

נורית קורן: אם כך הגענו לסיום.

נורית קורן: ועדת חוקה קיימה היום דיון מאוד משמעותי, והחוקיות של החוקתיות של החלת החוק הישראלי על העיר מעלה אדומים.

נורית קורן: בפני הוועדה הצגנו פחות או יותר את פערי החקיקה שקיימים בכלל באיו"ש ולבין מדינת ישראל.

נורית קורן: זה חשוב מאוד.

נורית קורן: אני מאוד מקווה שסגן שר הביטחון יקדם את החקיקה שהוא מקדם, כדי שזה יהיה כמה שיותר מהר.

נורית קורן: לצערי הרב, הוא קם ולא נתנן לנו אפילו טווחי זמן.

נורית קורן: אני רוצה שנעשה דיון נוסף בנושא.

נורית קורן: זה רק היה דיון ראשוני, ואבקש שאולי בעוד חודשיים, כשנראה שסגן השר התחיל לקדם את החקיקה ולסגור את פערי החקיקה, ואנחנו צריכים לדאוג שבפעם הבאה יהיו נציגי ממשלה פה.

נורית קורן: נסיים, ואני מקווה שכפי שכולם אמרו, שמעלה אדומים היא חלק ממדינת ישראל, ואנחנו רוצים שגם החוק יחול במעלה אדומים.

נורית קורן: תודה רבה, הישיבה נעולה.